ועדת המשנה לבטיחות בדרכים, כנסת 20, פרוטוקול מספר 16, 2018-05-08 09:17

יעקב אדלר: בוקר טוב לכולם.

יעקב אדלר: הייתי בוועדת הפנים, הייתה צריכה להיות הצבעה.

יעקב אדלר: מתנצל על האיחור, זה כבר רבע שעה, איחור רציני, אני מתנצל בפני כולם.

יעקב אדלר: תודה לכולם, לנוכחים.

יעקב אדלר: אני רוצה לפתוח את הישיבה מספר 17 של ועדת המשנה לבטיחות בדרכים.

יעקב אדלר: אני לא מציין את זה רק כמספר, אלא באמת אני חושב שזה מראה גם את העבודה הרצינית של הוועדה כזרוע של ועדת הכלכלה שגם קיימה הרבה מאוד דיונים בראשותו של איתן כבל ושמינתה את הוועדה הזאת.

יעקב אדלר: הנושא שלנו יהיה היום בעקבות ישיבה קודמת שבה נחשפנו לנתונים שברוך השם יש ירידה במספר האבסולוטי של ההרוגים בתאונות, הייתה ירידה ב-2017 לעומת 2016.

חמד עמאר: שנה שעברה זה התחיל ככה, בוא לא נדבר.

יעקב אדלר: לא, השנה שעברה גם הייתה ירידה.

יעקב אדלר: השנה בינתיים, אבל אנחנו אומרים בלי עין הרע ובעזרת השם אנחנו מקווים.

יעקב אדלר: אני חושב שזה לא בא סתם, זה בא באמת בגלל הרבה מאוד עבודה שנעשית ועדיין חסרה הרבה עבודה, אבל עצם זה שאנחנו מעלים את זה ודוחפים את משרדי הממשלה ואת כל הגורמים, אז אני חושב שיש לנו חלק לפחות קטן בעניין הזה.

יעקב אדלר: מה שנחשפנו אליו בעצם שבתוך הנתונים של שנה שעברה שהיו חיוביים ברמה האבסולוטית, ראינו עליה ותיכף נראה את זה במצגות, ראינו עליה בתחום העירוני לעומת הבין עירוני.

יעקב אדלר: אני רוצה להזכיר לכם מה שאמרתי אז, נציגי משטרת ישראל נמצאים, אני רוצה גם לתת מילה טובה, אני חושב שבאמת המהפכה החשיבתית וגם המבצעית שהוצאתם אותה לפועל בשנה וחצי האחרונות, ואמרתי את זה בכמה ישיבות וברוך השם שכיוונתי גם נכון, עשתה את שלה.

יעקב אדלר: זאת אומרת גם תוספת משאבים היא עדיין לא מספיקה וברור שהם צריכים עוד אבל זה רק מוכיח לפעמים שגם כשאתה נמצא פחות או יותר באותו משאב אבל אם אתה מנצל אותו נכון, אם אתה עובד נכון, הנראות היום בבין עירוני היא יותר גבוהה, היא עדיין לא מספיקה, היא עדיין חסרה, אנחנו רואים מה קורה בדרום עם דברים שהם גם בטיחות בדרכים אבל גם בטיחות סתם של אנשים, והתוצאות באמת הראו שבבין עירוני יש ירידה, לעומת זאת בעירוני יש עליה.

יעקב אדלר: זה נושא הדיון היום שבו אנחנו נפתח את הדברים, נראה מה הסיבות, נחפש את הסיבות ביחד, נמצא אותן עד כמה שאפשר ונעורר את הדברים כדי שיגיעו לביצוע.

יעקב אדלר: דבר נוסף שאני רוצה לומר, היה אמור להיות השבוע על סדר היום וכנראה שזה נדחה לשבוע הבא מבחינה טכנית, אני מקווה טכנית, לפחות אני לא יודע אחרת, אבל היה אמור לעבור החוק של הרשות הלאומית בקריאה ראשונה, חוק הרשות הלאומית לבטיחות בדרכים שפג לפני חצי שנה, הארכנו אותו במתכונתו הקיימת בחצי שנה ואני מאוד מקווה שהחוק הזה בנוסח החדש שלו יעבור.

יעקב אדלר: אני מבין ששר התחבורה קידם את זה, היו דיונים במשרד התחבורה, כשבסופו של דבר אנחנו באמת רוצים לראות רשות לאומית יוזמת, שומרת, בעצם כמו שקראתי לזה "השעון המעורר" של כל המערכת כדי גם להגיע לדברים הטכניים הנכונים, גם להביא את הפתרונות הנכונים, גם לעשות מחקר וידע של הדברים וגם במיוחד לעורר ולשבת להיות המעורר הלאומי בנושא תאונות הדרכים.

יעקב אדלר: אני מאוד מקווה שהחוק הזה יעבור בקריאה ראשונה, אם לא השבוע אז בשבוע הבא, אני מברך על כך ואני מקווה שכך יהיה.

יעקב אדלר: אנחנו נתחיל בדיון, אני אבקש ממנכ"לית הרלב"ד.

חמד עמאר: אני רק אגיד כמה דברים.

חמד עמאר: אני לא אכנס לדיון עצמו אבל אני חייב להגיד כמה משפטים על הנושא של הרשות הלאומית לבטיחות בדרכים, כי אני יושב גם בנשיאות.

חמד עמאר: אתמול דיברנו בנשיאות על הנושא, כי אמרת שזה דבר טכני, דיברנו בנשיאות שהמליאה תהיה פתוחה עד השעה 11:00.

חמד עמאר: כל החוקים שיכולים להגיע עד שעה 11:00 אנחנו יכולים להעביר אותם.

חמד עמאר: אני עדיין לא מבין למה החוק של הרשות הלאומית לבטיחות בדרכים ירד כשהמליאה נסגרה בשעה 9:00.

חמד עמאר: יכולנו להשאיר את זה ויכולנו להעביר את זה, גם לא היו הרבה דוברים בנושא הזה בקריאה ראשונה, כי הנושא הזה נוגע לכל אחד ואחד, כולם תומכים בחוק הזה.

חמד עמאר: אני קורא מכאן, לנציגים של משרד התחבורה שיושבים כאן להעביר לשר התחבורה, אנחנו חייבים להעביר את חוק הרשות הלאומית לבטיחות בדרכים.

חמד עמאר: היושב ראש של ועדת המשנה לבטיחות בדרכים פתח בזה שיש ירידה במספר ההרוגים בתאונות הדרכים, ואנחנו רואים שינוי אדיר ברשות הלאומית לבטיחות בדרכים בשנתיים האחרונות, אנחנו רואים תוצאות, אנחנו רואים עבודה.

חמד עמאר: חבל שאותם עובדים שעובדים שם ימשיכו לשבת שם והם לא יודעים לאן הם מתקדמים ולאן מגיעים.

חמד עמאר: אנחנו חייבים להעביר את החוק הזה ואני חושב כאן כוועדה ואני קורא גם ליושב ראש הוועדה, שכל נושא שנוגע בתחבורה בוועדת הכלכלה, צריך לעצור את זה עד ששר יביא את זה לקריאה לראשונה, צריך לעצור את זה.

חמד עמאר: מספיק.

יעקב אדלר: לפני הסנקציות בוא נראה, יכול להיות ששבוע הבא זה עובר.

חמד עמאר: אנחנו כבר חצי שנה מחכים.

חמד עמאר: חצי שנה מחכים לנושא הזה.

חמד עמאר: יעבירו את זה, יש תמיכה של קואליציה ואופוזיציה בנושא הזה, צריך להביא את זה לכנסת, להעביר את זה בקריאה ראשונה, להעביר את זה בוועדת הכלכלה, להכין לקריאה שניה ושלישית תוך שבועיים אנחנו צריכים לגמור את החוק הזה שיהיה חוק במדינת ישראל, שאותם עובדים ידעו שהם בטוחים בתוך העבודה שלהם.

יעקב אדלר: קודם כל אני מסכים עם חמד, לא תיאמנו בינינו לדבר על אותו נושא, אבל הנושא הזה באמת חשוב.

יעקב אדלר: אני יוצא מנקודת הנחה שבאמת זה ירד אתמול טכנית ויגיע ביום שני בשבוע הבא, ואנחנו מחזקים את ידי העושים במלאכה שזה יגיע ויעבור בקונצנזוס רחב, קואליציה אופוזיציה, לדעתי לא יהיה עם זה שום בעיות.

יעקב אדלר: אז תודה לחברי חמד עמאר.

יעקב אדלר: עכשיו מנכ"לית רלב"ד רחלי טבת ויזל.

יעקב אדלר: מי שרוצה רשות דיבור שיירשם עכשיו אצל מנהלת הוועדה.

רחלי טבת ויזל: אדוני תודה רבה.

רחלי טבת ויזל: תודה גם לחבר הכנסת עמאר.

רחלי טבת ויזל: הנושא של קידום החוק הוא באמת קריטי.

רחלי טבת ויזל: אני לא חושבת שמישהו רוצה להכשיל את זה בכוונה, אבל בסוף זה צריך לקרות.

רחלי טבת ויזל: אני רק רוצה לפני שאני מתחילה את הסקירה לגבי המצב בתחום העירוני, אמנם זה בקטן אבל להסתכל שניה בכדי לתת לכם איזו שהיא תמונת מצב של נכון להיום של תאונות דרכים במדינת ישראל.

רחלי טבת ויזל: כפי שציין היו"ר בשנה שעברה הסתיימה בסופו של דבר בירידה, לא דרמטית, לא מספיקה אבל ירידה.

רחלי טבת ויזל: אם אני מסתכלת על הדו"ח היומי שלהיום, אנחנו רואים פה מספר מוקדים שיש בהם ירידה שהם באמת, אני מקווה כבר תוצאה של עבודה מאומצת של מספר גופים.

רחלי טבת ויזל: זה אמנם הדו"ח של אתמול אבל אין שינוי מהותי מאתמול, לשמחתי.

רחלי טבת ויזל: 15 הרוגים פחות מאשר אותה תקופה בשנה שעברה בסך הכל.

רחלי טבת ויזל: נקודות שצריך לשים לב אליהן במיוחד, לפחות מבחינתנו, זה מינוס 14 הרוגים בחברה הערבית יחסית לשנה שעברה.

רחלי טבת ויזל: המספר הוא 24 הרוגים מתחילת השנה, זה עדיין מספר גבוה, אבל זה לפחות מתחיל להתקרב לחלקה של החברה הערבית באוכלוסייה.

רחלי טבת ויזל: עד לפני שנה הם נטלו חלק מ-30% מההרוגים, יש פה תוצר של עבודה מאומצת מאוד בחברה הערבית של הרבה מאוד גופים - - -

יעקב אדלר: עבודה הסברתית שלראשונה בשנה האחרונה הפכה להיות הסברתית בשפה ובסוג החיים של האנשים.

חמד עמאר: גם המעורבות של המשטרה בנושא וכניסתם לתוך הישובים הערבים משפיע מאוד.

רחלי טבת ויזל: יש מעורבות של המשטרה.

רחלי טבת ויזל: אדוני, כל מה שאני אומרת זה בשיתופי פעולה גם עם המשטרה כמובן, כשותפים חשובים שלנו.

רחלי טבת ויזל: שני תחומים נוספים שאני רוצה לציין לפני הנושא של העירוני והבין עירוני זה הנושא של אופנועים ואופניים.

רחלי טבת ויזל: לגבי אופנוענים, אמנם נהרגו שבעה פחות מאשר בשנה שעברה באותה תקופה.

רחלי טבת ויזל: אני עדיין לא רואה בזה בשורה מכיוון שכשאנחנו מסתכלים על האופי של תאונות הדרכים של האופנוענים עדיין חלק ניכר זה תאונות עצמיות ושימוש בעייתי בכלי.

רחלי טבת ויזל: זה אחד הנושאים שאנחנו עוסקים בהם.

רחלי טבת ויזל: הנושא השני הוא הנושא של האופניים בדגש על האופניים החשמליים, אנחנו עוד מעט ניגע בזה כשנדבר על העירוני.

רחלי טבת ויזל: אנחנו מתחילת השנה עם שבעה הרוגים באופניים חשמליים, כולם במרחב העירוני, כאשר בשנה שעברה כל השנה היו שבעה הרוגים.

רחלי טבת ויזל: מצב מאוד לא טוב.

רחלי טבת ויזל: אני רוצה להתייחס ספציפית למה שקורה לנו במרחב העירוני.

חמד עמאר: שבעה הרוגים - - -

רחלי טבת ויזל: שבעה הרוגים מאופניים חשמליים.

רחלי טבת ויזל: אופניים רגילים יש שישה הרוגים, שזה גם נתון קשה.

רחלי טבת ויזל: אדוני, זו הזדמנות מצוינת לדבר דווקא בתקופה הזאת, אדוני היה ראש עיר.

רחלי טבת ויזל: נפגשנו גם עם יו"ר השלטון המקומי ועם מנכ"ל השלטון המקומי.

יעקב אדלר: המנכ"ל היה פה ונעלם.

קריאה: הוא יצא לוועדת הפנים.

יעקב אדלר: הוא יחזור לפה?

חמד עמאר: אין הצבעה בוועדת הפנים.

חמד עמאר: הוא יכול לבוא.

יעקב אדלר: תכתוב לו שאני מבקש שהוא יחזור לפה.

רחלי טבת ויזל: אני חושבת שאנחנו צריכים לנצל את ההזדמנות הזאת שאנחנו נמצאים בשנת בחירות, אני לא מתכוונת לעשות תעמולת בחירות.

רחלי טבת ויזל: אנחנו נמצאים בשנת בחירות, ב-30 באוקטובר בחירות לרשויות המקומיות.

רחלי טבת ויזל: אנחנו קוראים בכל הזדמנות לכל אזרח לבדוק את המצע של ראש העיר.

רחלי טבת ויזל: לא של ראש העיר, של המועמד לראשות העיריה ולראות עד כמה הוא באמת בתוך המצע שלו שם דגש על נושא הבטיחות בדרכים.

רחלי טבת ויזל: אנחנו בשיתוף עם השלטון המקומי מתכוונים לקיים בתחילת יוני כנס, הזמנו את אדוני, כנס של מנכ"לים וראשי רשויות ונראה באמת עד כמה הם רציניים כי אנחנו מתכוונים לתת להם את הכלים.

רחלי טבת ויזל: יש כלים ויש מה לעשות, הם צריכים לעשות את זה.

רחלי טבת ויזל: פשוט צריך לשים את זה בראש סדר העדיפויות.

רחלי טבת ויזל: עכשיו קצת נתונים.

רחלי טבת ויזל: נתחיל עם הרוגים בעירוני ובבין עירוני.

רחלי טבת ויזל: אם תשימו לב, כמו שאדוני ציין בבין עירוני מתחילה להיות מגמה של הורדה, לעומת זאת בעירוני במקום שירדו מספר ההרוגים, מספר ההרוגים הולך ועולה.

רחלי טבת ויזל: בשנת 2017 נהרגו 148, נכון לתקופה הזאת נהרגו 148 אנשים במרחב העירוני, זה לא כל השנה.

רחלי טבת ויזל: כשאם אנחנו מסתכלים בכלל מ-2013 עד 2017 - - -

יעקב אדלר: לא לא, 148 רק לחמישה חודשים - - -

רחלי טבת ויזל: סליחה, שנתי.

רחלי טבת ויזל: שנתי.

רחלי טבת ויזל: 2017 שנתי.

רחלי טבת ויזל: נחזור, אני אומר בדיוק.

רחלי טבת ויזל: במרחב העירוני נהרגו השנה 50 בני אדם - - -

יעקב אדלר: תודה על המבחן שעשית לנו על הערנות שלנו.

רחלי טבת ויזל: מה שמטריד זה שאנחנו מסתכלים על האורך של הכבישים במרחב העירוני מול הבין עירוני, מול 56 בבין עירוני זה מתקרב למספרים של הבין עירוני.

רחלי טבת ויזל: שוב, אם נסתכל במשך השנים, תסתכלו פה על השקף של הרוגים במרחב העירוני במשך השנים, אין ירידה, יש אפילו עליה, זה רק הולך ומתגבר, וכשאנחנו מסתכלים על האוכלוסיות שנפגעות זה מטריד במיוחד.

רחלי טבת ויזל: 55% מההרוגים במרחב העירוני הם הולכי רגל, שזה נתון שצריך להטריד את כולנו, חלקם של רוכבי האופנוע 14%, רוכבי האופניים 5%.

רחלי טבת ויזל: כשאנחנו מסתכלים על תאונות הדרכים, עוד פעם, פגיעה בהולך רגל וכולי, מה שמטריד אותי זה מי האנשים שנפגעים.

רחלי טבת ויזל: דיברנו על זה באחת הוועדות הקודמות.

חמד עמאר: הייתה בדיקה בדיוק איפה נהרגים הולכי הרגל, האם זה על מעברי חציה, אם זה בהיסח דעת?

רחלי טבת ויזל: אני כבר אתייחס לזה, עשינו סקר תצפיות בכדי להבין איפה ההרוגים, שזה מצער כי חלקם באמת נהרגים במקומות שמותר להם להיות בהם.

רחלי טבת ויזל: אם אנחנו בודקים מי האוכלוסייה, תסתכלו על בני ה-65 ומעלה במגזר היהודי, הנתח המשמעותי ביותר זה אזרחים ותיקים ש- - - במרחב העירוני.

רחלי טבת ויזל: 75 ומעלה מככבים, אבל אנחנו מתחילים עם 65 ומעלה, בחברה הערבית הרוגים הם בעיקר בקרב הצעירים יותר.

רחלי טבת ויזל: כששאלת אותי מאיפה זה בא, אנחנו מסתכלים על התנהגויות של הולכי רגל במעברי חציה במרחב העירוני.

רחלי טבת ויזל: זה עוד בלי שדיברנו על נהגים שנותנים או לא נותנים זכות קדימה.

רחלי טבת ויזל: עשינו סקר תצפיות ברחובות שונים, אתה רואה ש-33% מהאנשים שכבר יש להם מעבר חציה, חוצים באור אדום.

רחלי טבת ויזל: כשיש כבר מעבר חציה, כשיש להם איך לחצות בצורה בטוחה בכל זאת חוצים באור אדום, בצמתים מרומזרים.

רחלי טבת ויזל: זאת אומרת יש לנו התנהגות שהיא משולבת גם של הנהגים עצמם שלא נותנים זכות קדימה.

רחלי טבת ויזל: אני מזכירה, יש דו"ח של המשטרה של רשימת העבירות שמככבת שבגינן ניתנים דו"חות לעברייני תנועה, בראש הרשימה לא נמצאת המהירויות.

רחלי טבת ויזל: בראש הרשימה נמצאת אי מתן זכות קדימה להולך הרגל, 20% מהעבירות הן אי מתן זכות קדימה להולך הרגל.

רחלי טבת ויזל: כך שיש לנו שני צדדים.

רחלי טבת ויזל: יש לנו את הצד של הנהגים עצמם ויש לנו מצד שני את הצד של הולכי הרגל שגם הם לא מתנהגים מספיק טוב.

רחלי טבת ויזל: אפשר להגיד "בסדר, לא אחריות הולכי הרגל.

רחלי טבת ויזל: הנהג, זו האחריות הראשונית שלו", אנחנו לא שם.

רחלי טבת ויזל: כל מי שיכול לתרום לבטיחות, הוא חלק מהאירוע.

רחלי טבת ויזל: אנחנו מדברים על תרבות, על שינוי תרבותי של כולם.

רחלי טבת ויזל: של הנהגים וגם של הולכי הרגל עצמם.

רחלי טבת ויזל: זה מעביר אותנו גם לנושא של איך אתה עובר את הכביש כשכבר אתה עובר את הכביש.

רחלי טבת ויזל: זה מסקר תצפיות.

רחלי טבת ויזל: אני חושבת שאין פה מישהו שלא עצר לפני מעבר חציה ומישהו אחר עבר את הכביש כשהוא או עם אזניות או עם טלפון ביד, זה די ברור.

רחלי טבת ויזל: פשוט עם הטלפון ביד, הולכים למעבר חציה, יוצאים מתוך נקודת הנחה שכנראה נעצור להם אבל לא כולם עוצרים, בסך הכל 25% מסקר תצפיות שלנו חוצים כשהם בכלל לא מרוכזים בכביש.

רחלי טבת ויזל: אז זה באמת מביא אותנו לתוצאות המאוד בעייתיות בעירוני.

רחלי טבת ויזל: למי שלא שם לב, אנחנו עלינו לא מזמן עם קמפיין של "תסתכלו לנו בעיניים" או לפני זה "אבא תעצור אני רוצה לעבור" כשהפניה היא לא רק לנהג עצמו.

רחלי טבת ויזל: הפניה היא גם להולך הרגל.

רחלי טבת ויזל: אגב, הותקפנו על זה לא מעט, על זה ש"מה אתם רוצים מהולכי הרגל, האחריות היא של הנהגים".

רחלי טבת ויזל: אני אומרת שכולם פה צריכים להיות בתוך הדבר הזה, תסתכלו על הסקר, 25% חוצים עם היסח דעת מאוד ברור.

רחלי טבת ויזל: מהירויות, שזה אחד הדברים המאוד משמעותיים.

רחלי טבת ויזל: 60% מהנהגים ברחוב מאסף עירוני, זאת אומרת רחוב מרכזי בעיר, נוסעים מעל המהירות המותרת.

רחלי טבת ויזל: כך שגם אם יש איזה שהוא הולך רגל שעושה טעות או רוכב אופניים שעושה טעות, שמתקרב אליך, האפשרות שלך לעצור יורדת בצורה דרמטית ויותר מזה, הפגיעה שלך בהולך הרגל או ברוכב האופניים עולה פי כמה מונים מכיוון שהמהירות היא מעל למותרת, זה גם סקר שהוא מאוד מטריד, על הנסיעה המאוד מהירה בתחומי הערים.

רחלי טבת ויזל: הרוגים ברכבים הלא מרושיינים למיניהם, באופניים רגילים, נהרגו בשנת 2017 שמונה בני אדם, שלושה כבר השנה.

רחלי טבת ויזל: אופניים חשמליים בשנה שעברה במרחב העירוני נהרגו ארבעה והשנה כבר שבעה.

רחלי טבת ויזל: אנחנו אתמול צילמנו ברחובות תל אביב ששם יש - - -

יעקב אדלר: ארבעה זה נתונים שנתיים?

רחלי טבת ויזל: ארבעה בנתונים שנתיים של שנה שעברה במרחב העירוני מול שבעה כבר השנה, כשאנחנו עוד לא חצינו את השנה.

רחלי טבת ויזל: אתמול צילמנו קמפיין לרכיבה עם קסדות באופניים חשמליים ובקורקינט וכולי.

רחלי טבת ויזל: צילמנו ברחובות תל אביב, משש בבוקר עד שמונה בערב, במקומות שכולם מכירים, ליד הבימה, ליד הים וכולי.

רחלי טבת ויזל: אנשים חופשי, ילדים, מבוגרים, רובם המכריע בלי קסדות, לא משנה על איזה כלי תחבורה, מרושיין או לא מרושיין, מתחת לגילאים.

רחלי טבת ויזל: אגב, מה שהיה מטריד לא פחות זה שמשש בבוקר ועד שמונה בערב לא ראינו ולא פקח אחד, ומקומות מאוד משמעותיים בתל אביב.

יעקב אדלר: אגב, זו נקודה שרציתי לשאול אותך.

רחלי טבת ויזל: אנחנו נדבר על זה.

יעקב אדלר: לא, כי יש כאלה שאומרים שחלק מהעלייה הזאת היא בגלל שבעצם, אני לא ראיתי את הפיקוח כמוך, אבל בגלל שיש פיקוח אנשים יותר מפחדים היום לנסוע על המדרכה אז יורדים לכביש וממילא שם אחוז ההיפגעות המסוכנת יותר, קורית בכביש ולא במדרכה.

יעקב אדלר: אז צריך להתייחס.

רחלי טבת ויזל: אדוני אני לא מכירה את זה.

יעקב אדלר: תסתכלי על הכל.

רחלי טבת ויזל: אנחנו הסתכלנו אתמול משש בבוקר, עשר בלילה, במקומות מאוד הומים בתל אביב שיש שם שבילי אופניים.

רחלי טבת ויזל: יש בתל אביב שבילי אופניים בחלק ניכר מהמקומות, בוודאי בסמוך לאזורי הבילוי.

רחלי טבת ויזל: חוצים בכבישים, על מדרכות, כן מעברי חציה לא מעברי חציה, אדום על כביש, בכל צורה שהיא, ולו פקח אחד לרפואה לא ראינו כל היום.

רחלי טבת ויזל: יכול להיות שיש פקחים סמויים אבל זה לא, אני לא יודעת, אני לא ראיתי.

יעקב אדלר: אין מסתערבים.

רחלי טבת ויזל: אני לא ראיתי לא פקח, לא שום דבר דומה לזה.

רחלי טבת ויזל: שימו לב - - -

יעקב אדלר: אני מקווה שמר גולדברג יגיע במהלך הישיבה ואז נשאל אותו או את יוחאי שיגיד לנו מה קורה.

קריאה: אסור להם להיות סמויים.

רחלי טבת ויזל: יש פה מספרים גם לגבי הקורקינט החשמלי וגם לגבי הקלנועית.

יעקב אדלר: שלמה ברוך הבא.

יעקב אדלר: אנחנו שומרים לך פה את מקום הכבוד.

יעקב אדלר: תראה, בדיון הזה בשונה מדיונים אחרים אתה שחקן די מרכזי פה היום.

יעקב אדלר: אגב, אני רוצה לומר בהמשך לדברים שלך, אני לא אפסיק אותך, שאני בימים אלה מכין הצעת חוק לגבי הנושא הזה כי אני כל הזמן חושב שהיינו צריכים הצעת חוק הרבה יותר כוללת על האופניים ואני רואה שאיך אומרים, אנחנו שוברים את הרגליים בדברים האלה, כל פעם מפילים אותנו מכיוון אחר.

יעקב אדלר: אני בימים אלה מכין הצעת חוק לגבי הנושא של לפחות חבישת הקסדה, להפוך אותה ל - - -

רחלי טבת ויזל: רגע, קסדה חובה זה מתקדם.

יעקב אדלר: אני לא יודע איפה זה אוחז, אם זה בא ממשלתית - - -

רחלי טבת ויזל: בממשלתית קסדה חובה על אופניים חשמליים מתקדמת.

יעקב אדלר: אז ברור שכיוונתי - - -

סימונה זילבר: לא, רק קורקינט.

רחלי טבת ויזל: רגע, אני אסביר.

רחלי טבת ויזל: בממונעים הלא מרושיינים, קורקינט חשמלי, הוברבורד ואופניים חשמליים מקדמים חבישת קסדה חובה ללא הגבלת גיל.

רחלי טבת ויזל: בכל מצב של - - -

יעקב אדלר: אז אם אפשר תעדכנו אותי כי אני והצוות שלי כבר ישבנו על ה- - -

חמד עמאר: כי הוא תמך בחוק להוריד את הקסדה ל- - -

יעקב אדלר: אולי תעדכני אותנו, נעשה פאוזה שניה אחת במצגת.

יעקב אדלר: כן.

סימונה זילבר: אני יכולה לדייק את הדברים ולומר שבשנת 2016 כשעברו התקנות לגבי גלגינוע, הקורקינט החשמלי הממונע שהוא מוכר ורשמי ומה שנקרא חוקי, יחד עם ההגדרה של הכלי עברה חובה לקסדה וחובה לאפוד זוהר, זאת אומרת שאלה חובות חוקיות שכבר קיימות - - -

יעקב אדלר: על הגלגינוע.

סימונה זילבר: על הגלגינוע.

סימונה זילבר: הפער ומה שבעצם אנחנו כמשטרה ביקשנו כבר ב-2016 כשהתקנות של הגלגינוע עברו, ביקשנו להשוות מצב גם לאופניים החשמליים, וביקשנו שגם לגבי האופניים עם מנוע עזר, הכלי החוקי, תהיה חובת קסדה וחובה של אפוד זוהר.

סימונה זילבר: אני יכולה לעדכן שממש אתמול ישבנו בוועדת תיאום לתיקוני חקיקה בתחום התעבורה במשרד התחבורה וזכינו אתמול לתמיכה של הוועדה בנושא האפוד הזוהר, אנחנו מחכים עכשיו שזה יקודם בתקנות על ידי משרד התחבורה אחרי שהייתה הסכמה.

סימונה זילבר: לגבי הקסדות, לגבי אופניים חשמליים גם יוזמה שלנו כבר מ-2016, מאותו זמן של תקנות הגלגינוע שמתקדמות במשרד התחבורה - - -

יעקב אדלר: אני שואל שאלה, האם יש - - -

רחלי טבת ויזל: זה כבר עבר ועדת תיאום.

יעקב אדלר: עבר ועדת תיאום?

סימונה זילבר: עבר את ועדת התיאום ב-2016, והופץ ממשרד התחבורה לסבב התייחסויות ביולי 2017.

סימונה זילבר: מהעדכון האחרון שקיבלתי ממשרד התחבורה לפני כחודש זה אמור להיות מוגש, מונח בכנסת בימים הקרובים, זה לגבי הקסדות.

יעקב אדלר: וזה אומר באיזה גיל החובה?

רחלי טבת ויזל: חובה מגיל 16 והלאה.

רחלי טבת ויזל: מה זאת אומרת בגיל 16?

רחלי טבת ויזל: גיל 16 זה הגיל שמותר.

יעקב אדלר: מהגיל שמותר - - -

רחלי טבת ויזל: על אופניים חשמליים חובת חבישת קסדה.

רחלי טבת ויזל: נקודה.

יעקב אדלר: בעירוני ובבין עירוני?

רחלי טבת ויזל: בכל מקום.

יעקב אדלר: הבין עירוני היום גם - - - אני מברך על זה.

חמד עמאר: רק שתדעו, בקדנציה ה-18 הייתה חובת קסדה, מי שהוריד את הקסדה זה היה משרד התחבורה וגם הרשות הלאומית לבטיחות בדרכים לא התנגדה בוועדה כאן, עמדה לצד משרד התחבורה.

חמד עמאר: עמדתם לצד משרד התחבורה.

חמד עמאר: היחידי שהתנגד בוועדה זה היה אני, והעברנו את החוק שמורידים את הקסדה כאן בוועדה הזאת, וחבל מאוד.

חמד עמאר: היום אנחנו באים ואומרים "לא, צריך להחזיר את הקסדה" גם המשטרה לא התנגדה, היא ישבה כאן ולא התנגדה.

חמד עמאר: חבל על כלהרוג שנגרם כתוצאה מהורדת הקסדה, כשישבנו כאן ונלחמנו להשאיר את הקסדה, אמרנו לא יכול להיות שאבא ירכב על האופניים והבן שלו יהיה חייב בקסדה והוא לא חייב בקסדה, כאן משרד התחבורה אמר "אנחנו חייבים להוריד את זה" כי רצו לקדם את הנושא של האופניים, לשכור אופניים בתוך העיר תל אביב.

חמד עמאר: בשביל, כלכלית.

יעקב אדלר: רגע, דקה.

יעקב אדלר: אני רוצה לסכם את הדברים.

יעקב אדלר: קודם כל טוב שזה קורה, אני פשוט אמרתי כי באמת התחלתי לעבוד על העניין הזה, וברוך השם שזה מגיע מהממשלה וזה מצוין.

יעקב אדלר: בואו לא נבכה על העבר ונתקדם לעתיד.

סימונה זילבר: כן.

סימונה זילבר: זה מתקדם.

יעקב אדלר: אבל אני רוצה הערה אחת.

יעקב אדלר: אני מנסה לחשוב, אולי תחשבו על זה גם אתם.

יעקב אדלר: אם אנחנו כבר הולכים על קסדה, כי דיברתם על האפוד הזוהר.

יעקב אדלר: האפוד הזוהר הוא חשוב מאוד.

קריאה: צריך להיות אבל ראליים.

יעקב אדלר: לא, לא במקום.

יעקב אדלר: סבלנות.

יעקב אדלר: אני מתכוון דבר אחד.

יעקב אדלר: זה שהמדינה הולכת לחייב את הקסדה והכל, זו בשורה שיהיו עליה הרבה טענות מהרבה אנשים, אבל בסדר גמור.

יעקב אדלר: אנחנו גם מעלים פה קנסות ואנשים כועסים עלינו.

יעקב אדלר: וזה בסדר.

יעקב אדלר: לגבי האפוד הזוהר, משטרת ישראל, זה סוג של דבר שלאנשים מבוגרים יכול להיות קצת בעייתי כי בעצם אותו אדם שנגיד ישים את הקסדה כי הוא חייב וינהג באופניים עם רישיון ולא יעשה את כל ה, להגביר את המנוע והכל, אבל מה, הוא צריך להתלבש בצורה כזאת שאיך אומרים, זה קצת פדיחות.

יעקב אדלר: כאילו בוא נאמר, אדם מבוגר, אני בא ואומר שיכול להיות שצריך למצוא איזו חלופה.

יעקב אדלר: כי הרי זה לא דומה האפוד הזוהר לאדם שיוצא בכביש ראשי לתקן את הגלגל שלו ששם צריך את האפוד כולו על כל המשמעות.

קריאה: - - -

יעקב אדלר: רגע, אני מעלה נושא לסדר היום, תהיו סבלניים.

יעקב אדלר: אנחנו לא הולכים להחליט פה עכשיו וזה לא חוק.

יעקב אדלר: וכשיגיע החוק לזה אז אני גם אגיד את הדברים.

יעקב אדלר: אני מבקש שתעשו עבודה על זה, רחלי.

רחלי טבת ויזל: יש, אנחנו יודעים על זה, גם העברנו - - -

יעקב אדלר: אני מסתכל כרגע, הציבור החרדי.

יעקב אדלר: בסדר?

רחלי טבת ויזל: אבל לא קידמנו, אנחנו בכלל פה מדברים על אפודים זוהרים, אנחנו מדברים על קסדות, אנחנו מדברים על הוספה של אמצעי תאורה.

יעקב אדלר: אם ידברו - - -

רחלי טבת ויזל: לא דיברנו על קסדות.

רחלי טבת ויזל: זה לא ב- - -

יעקב אדלר: בדיוק.

יעקב אדלר: אם ידברו על אפוד זוהר אני מציע לחשוב על חלופות.

יעקב אדלר: אחד – אם יש כבר קסדה, אז שבקסדה יהיה - - - שתיים – אפשר לחייב צעיף זוהר קטן, לא יודע, משהו, אלמנט כזה או אחר שיכול.

יעקב אדלר: כי בנאדם בסופו של דבר, אנחנו לא רוצים שאנשים יעברו על החוק ולא רוצים שיסתכנו, אבל בנאדם, אדם במקצוע חופשי או אדם חרדי שמתלבש עם הכהה וצריך מאוד את הזוהר, אבל לא צריך שכל החליפה תהיה זוהרת.

יעקב אדלר: יכול להיות אם יש נקודה אחת או שתיים כזאת, לכן צריך להיות חכמים כי כשנהיה חכמים אנשים גם יכבדו את הדברים האלה ויעשו את זה.

רחלי טבת ויזל: ההצעה שלנו מדברת על קסדות ועל עוד אמצעי על הכלי עצמו.

יעקב אדלר: מצוין.

יעקב אדלר: שוב, ברוך שכיוונתי.

רחלי טבת ויזל: אני אתקדם עוד כמה דקות ואני מסיימת.

רחלי טבת ויזל: רק אדוני, תשומת הלב לגבי מעורבות בתחבורה ציבורית, יש מעורבות של נהגים, שימו לב לגבי אוטובוסים, 13, גם כאן המספרים הם מאוד גבוהים.

רחלי טבת ויזל: יש נושאים שצריך לקדם בנושא הזה.

יעקב אדלר: לא, לעומת שנים עברו, עוד פעם.

יעקב אדלר: זה משחק.

רחלי טבת ויזל: זה משחק אבל זה גבוה.

רחלי טבת ויזל: ישנם מספר רעיונות גם בתחום הזה לגבי אמצעי בטיחות, לגבי שטחים מתים - - -

יעקב אדלר: איפה אתם רואים במיוחד את ה - - -

רחלי טבת ויזל: אנחנו רואים את הבעיה בעיקר במקומות שיש מול גם הולכי רגל, נגיד ברמזורים כפולים של ירוק וירוק, גם מול אופניים וגם מול אופניים חשמליים יש את האזור של נהג המשאית שהוא לא רואה - - -

יעקב אדלר: המשאית והאוטובוס שלא רואה את ה- - -

רחלי טבת ויזל: בדיוק.

רחלי טבת ויזל: שהאוטובוס והמשאית, הכלי רכב הכבד שלא רואה את הולך הרגל, בפניה ימינה - - -

יעקב אדלר: שאגב אחת התאונות שהיו עכשיו, נכון?

רחלי טבת ויזל: זה גם, אבל בפניות ימינה, גם אופניים, גם הולכי רגל, בפניות ימינה כשהם לא מזהים את הולך הרגל.

יעקב אדלר: מה ההצעות שלכם בעניין הזה?

רחלי טבת ויזל: ההצעות בין היתר, קודם כל צריך הכשרה לנהגי הרכב הכבד ועובדים גם על זה, כדי שיהיו מודעים לזה, זה דבר אחד.

רחלי טבת ויזל: דבר שני הוא הנושא של באמת למצוא עזרי בטיחות שמכסים גם את השטחים המתים כי כרגע זה דבר שצריך לעבוד עליו וכרגע אנחנו לא מוצאים פתרון מול משרד התחבורה.

יעקב אדלר: יש לדעתך צורך שנעשה אולי דיון באחד החודשים הקרובים בעניין הזה?

רחלי טבת ויזל: מעקב אפשרי, אבל צריך - - - בכלל.

יעקב אדלר: במיוחד עם התחבורה הציבורית, זאת אומרת עם חברות התחבורה הציבורית וכולי?

רחלי טבת ויזל: אני חושבת שיש לזה מקום.

רחלי טבת ויזל: אני חושבת שיש לזה מקום.

רחלי טבת ויזל: כי יש כמה נושאים, זה לא רק זה.

רחלי טבת ויזל: כמה נושאים שקשורים אליהם, שאפשר לתקן.

רחלי טבת ויזל: אם אני מסכמת את הנתונים, אני מדברת על עליה במרחב העירוני, מבחינת תאונות דרכים שלא מעורבים בהן הולכי רגל, זה חזית-צד שאלה תאונות שמאופיינות בצמתים בדרך כלל וכמו שאמרתי פגיעה בהולכי הרגל, בולטים הנתונים של בני ה-65 פלוס, האזרחים הוותיקים שנפגעים בתאונות - - -

יעקב אדלר: שעל זה אגב עשינו ישיבה.

יעקב אדלר: והיה צריך לראות את שיתוף הפעולה מול המשרד לאזרחים ותיקים.

רחלי טבת ויזל: אז איתם זה פחות, אבל התקדמנו מול הרשויות המקומיות.

יעקב אדלר: אני מבקש לדעת סטטוס באותן נקודות שדיברנו, זה היה ממש בסוף מושב החורף, דיברנו אז, הייתה ישיבה די מעמיקה בעניין הזה ואני רוצה לראות מה באמת קרה מאז, מה עוד צריך לעשות, כי דיברנו על שיתוף פעולה שיכול לעזור פה גם של המשרד - - -

רחלי טבת ויזל: נכון.

רחלי טבת ויזל: כרגע אנחנו בעיקר מול הרשויות המקומיות בתכניות ממוקדות, - - - אזרחים ותיקים, זה הכיוון, וכמובן הנושא של האופניים החשמליים.

רחלי טבת ויזל: לפני שאני מסיימת ועוברת להמלצות אדוני, כבר הצגנו את זה פעם אחת אבל אלה נתונים שהם בולטים.

רחלי טבת ויזל: אנחנו אוספים, גם השנה אנחנו אוספים, אין הבדלים דרמטיים גם השנה בין מספר התאונות ל-1,000 נפש בשטח העיר.

רחלי טבת ויזל: כל סוג של תאונה חוץ מפח.

רחלי טבת ויזל: אני מדברת על נפגעים.

רחלי טבת ויזל: על מה אני רוצה להצביע?

רחלי טבת ויזל: אגב, התפרסמו בעיתונות גם נתונים של ארגונים אחרים שהם שונים משלנו, אני רוצה להדגיש שבנתונים של הרשות הלאומית לבטיחות בדרכים, אלה נתונים שכוללים יוממות.

רחלי טבת ויזל: זאת אומרת אוכלוסיית תל אביב היא לא רק האוכלוסייה של מי שישנה שם בלילה, אלא מבחינתנו זה מול אוכלוסיית תל אביב של כל האנשים שמסתובבים בעיר הזאת ולאו דווקא הם תושביה.

רחלי טבת ויזל: השקף הזה מדבר, אשקלון מככבת, באר שבע, בת ים וכולי.

רחלי טבת ויזל: שקף שמטריד אותי יותר מהשקף הזה של היפגעות ל-1,000 נפש בשטח העיר, זה השקף שמדבר על היפגעות בלי קשר לשטח העיר.

רחלי טבת ויזל: היפגעות תושבי העיר בכלל במדינת ישראל.

רחלי טבת ויזל: מה שמטריד אותי אדוני, זה שישנה התאמה שאותי הפתיעה בהתחלה, אבל התאמה מטרידה בין ההיפגעות בתוך העיר לבין היפגעות תושבי העיר בכלל בכל המרחב הכללי.

רחלי טבת ויזל: אם ניקח את אשקלון, אשקלון מככבת בשקף הזה פה ופה.

יעקב אדלר: מה גם בבין עירוני וגם בעירוני?

רחלי טבת ויזל: לא רק בבין עירוני, בכלל בהיפגעות.

רחלי טבת ויזל: אני אקח דוגמה יותר מובהקת.

רחלי טבת ויזל: לדוגמה בחברה הערבית, ששם נתוני ההיפגעות היו מאוד מאוד גבוהים, אחת הטענות הייתה שהתשתיות במרחב העירוני נוראיות ולכן זה מה שקורה, אבל כשאתה בודק את הנתונים של החברה הערבית, אתה רואה שרוב הנפגעים עם מחוץ לעיר.

רחלי טבת ויזל: זאת אומרת שישנה התאמה, ופה אני כן פונה לשלטון המקומי - - -

יעקב אדלר: הבעיה היא יותר שמירת החוקים שם.

יעקב אדלר: תרבות נהיגה ושמירת החוק.

רחלי טבת ויזל: הנושא של תשתיות הוא קריטי, הוא חשוב, הוא גם מטופל אני מתארת לעצמי על ידי משרד התחבורה בצורה כזאת או אחרת.

יעקב אדלר: לא הבנתי, איפה ראית את אשקלון מככבת?

רחלי טבת ויזל: לא, במקרה פה אשקלון.

רחלי טבת ויזל: אשקלון היא ראשונה ברשימת ההיפגעות של אנשים בתוך העיר, לאו דווקא אשקלונים ואשקלון היא גם ראשונה במספר תושבי אשקלון שנפגעים ברחבי המדינה.

קריאה: שנפגעים בתל אביב.

רחלי טבת ויזל: שנפגעים בכלל.

יעקב אדלר: זה סתם מזל רע.

קריאה: הסטטיסטיקאים אומרים משהו אחר.

רחלי טבת ויזל: אדוני, זה יכול להיות סתם מזל רע, אבל שתי הטבלאות האלה מספרות סיפור שהוא די בולט.

יעקב אדלר: את אומרת בעצם שיכול להיות שתרבות ההליכה - - -

רחלי טבת ויזל: אגב, זה בולט לא רק בערים הגדולות.

יעקב אדלר: משרד החינוך כאן?

יעקב אדלר: צריך לבדוק מה קורה בבתי הספר באשקלון.

רחלי טבת ויזל: שניה, אני אגיד מילה על אשקלון.

רחלי טבת ויזל: אשקלון ראו את הדו"ח הזה והתייחסו אליו מאוד ברצינות, ראש העיר נרתם לזה, יש תכנית, אנחנו עובדים עם קבוצה של קרן וקסנר שלוקחת את אשקלון במיקוד.

רחלי טבת ויזל: יש תכנית.

רחלי טבת ויזל: זה העיקרון של מדדים כאלה שאתה יכול להציג אותם בכדי ללמוד.

רחלי טבת ויזל: אבל מה שאני רוצה להגיד זה שיש התאמה בין מה שקורה בעיר לבין איך שמתנהגים תושבי העיר ולכן אני חושבת שההשפעה של מה שקורה בעיר לאו דווקא מבחינת תשתיות אלא מבחינת מה שאומרים ראשי העיר עד כמה הם משקיעים בזה, היא דרמטית.

יעקב אדלר: זרקור יפה על העיר.

יעקב אדלר: יש לי שאלה.

יעקב אדלר: האם ראיתם קורלציה בין מצב צפיפות הרשות?

יעקב אדלר: זאת אומרת קחו את בני ברק, במקרה אני מכיר את בני ברק.

יעקב אדלר: העיר הכי צפופה במדינת ישראל פר שטח לנפש.

יעקב אדלר: כי אני רואה שבטבלה היא יחסית - - -

רחלי טבת ויזל: כן אבל אתה יודע למה היא לא מככבת.

רחלי טבת ויזל: זה די ברור.

רחלי טבת ויזל: קודם כל יש ימים שבהם לא נוסעים ומספר המחזיקים ברישיון - - -

יעקב אדלר: אני ממליץ לכולם אגב את היום הזה.

רחלי טבת ויזל: מספר הנוהגים הוא קטן יותר, בצורה משמעותית.

יעקב אדלר: נכון.

יעקב אדלר: כי זה הרבה יותר תחבורה ציבורית.

רחלי טבת ויזל: אנחנו יודעים שאתה נוהג רק מגיל מסוים, השימוש בתחבורה ציבורית עולה.

רחלי טבת ויזל: שימוש בתחבורה ציבורית בוודאי מוריד הרוגים, אין חוכמות.

רחלי טבת ויזל: זה ברור.

רחלי טבת ויזל: תסתכל על בית שמש, בני ברק, ירושלים.

יעקב אדלר: יש את בת ים, בת ים למשל היא כן עיר צפופה.

יעקב אדלר: השאלה אם זה בא בגלל זה, כי מצד שני ראשון לציון - - -

קריאה: אשקלון היא לא צפופה.

יעקב אדלר: אשקלון לא צפופה.

יעקב אדלר: זאת אומרת שיכול להיות שיש כמה פרמטרים שמשחקים גם בניגוד לזה כי למשל ראשון לציון היום היא עיר גדולה שיכול להיות שם מה שהוגדר שם עירוני, בעיר צפופה וקטנה זה בין עירוני כי זה כבישים רחבים, וזה מהירויות יותר גבוהות.

רחלי טבת ויזל: נכון.

רחלי טבת ויזל: אדוני צודק, אנחנו ניסינו למדוד את זה בכל מיני פרמטרים, אבל בסוף אתה רוצה פרמטר שאפשר להבין ממנו תמונה, שאפשר ממנה להתייחס הלאה וזה משמעותי.

רחלי טבת ויזל: יש פה גם רשימה של רחובות, הצגנו את זה לאדוני, זה פחות דרמטי כרגע.

רחלי טבת ויזל: יש כלי נוסף שאנחנו משתמשים בו ומוצג ברשויות המקומיות.

רחלי טבת ויזל: אנחנו עושים בקרת רשויות תמרור בכל אחת מהרשויות המקומיות ומגישים את זה בסוף לראש העיר.

רחלי טבת ויזל: עשינו בקרות כבר ב-162 רשויות תימרור, זו בקרה מקצועית של מהנדסים, יש כמה דברים שעולים שצריך לתת עליהם את הדעת.

רחלי טבת ויזל: קודם כל בחלק גדול מהרשויות ממנים אנשים טובים וחכמים ובסדר גמור, אבל הם לא מהנדסים, לבצע עבודות.

רחלי טבת ויזל: לפי החוק לא חייבים להיות מהנדסים מי שמאשרים את כל נושא התנועה והתחבורה בעיר.

יעקב אדלר: את מדברת על הוועדה עצמה?

רחלי טבת ויזל: כן.

רחלי טבת ויזל: גם בוועדה, גם מי שאחראי בתוך העיר בנושא תחבורה, זהירות בדרכים.

יעקב אדלר: לא, כי יכול להיות ועדה שאם קודם כל החוק לא מחייב שיהיו מהנדסים - - -

רחלי טבת ויזל: החוק לא מחייב.

יעקב אדלר: רגע.

יעקב אדלר: הוא לא מחייב.

יעקב אדלר: קודם כל.

יעקב אדלר: יש הרבה אנשים טובים שהם אנשי ציבור שהם פריקים של בטיחות ודברים.

יעקב אדלר: זה נכון שהם לא מהנדסי תנועה.

יעקב אדלר: השאלה האם בכל ועדה כזאת אין מהנדס תנועה גם כן?

יעקב אדלר: יש.

קריאה: יש.

קריאה: יש יועץ תנועה שהוא מהנדס, לוועדה.

קריאה: ויש מהנדס תנועה שיושב בוועדה.

רחלי טבת ויזל: אבל לא בכל עירייה יש מהנדס תנועה.

רחלי טבת ויזל: שוב, אדוני אני מראה - - -

יעקב אדלר: לא, לא צריך להראות.

יעקב אדלר: אני רואה בכם לא רק משהו ששם את המראה, אלא גם משהו שנושך קצת.

רחלי טבת ויזל: אני מצביעה על כשל שראינו ברשויות מקומיות.

יעקב אדלר: אבל הייתי רוצה לזקק את הכשל הזה, כי אני לא רוצה לבוא ולאמר שחבר מועצה שהוא איש שבאמת אכפת לו מהנושא הזה, הוא לא בעל מקצוע כי הוא לא למד את נושא התנועה, אבל הוא למד מה שנקרא ברגליים.

יעקב אדלר: הוא חי את זה והכל והוא חבר בוועדה וזה בסדר גמור.

יעקב אדלר: זה בסדר גמור, זה אפילו טוב כי יש לו גם כוח ציבורי שהוא יכול לגרום לדברים להשתנות.

יעקב אדלר: אבל לדעתי, אני מבקש דבר אחד.

יעקב אדלר: אני מבקש בדיקה שלכם בשיתוף עם השלטון המקומי לראות באיזה מקומות בוועדות תמרור לא נוכח איש מקצוע, אם יש דבר כזה, אני חושב שעל פי חוק מחייבים.

אלי דלל: דרך אגב, נציגי משטרה יושבים שם ונציגי משרד התחבורה.

יעקב אדלר: בסדר, נציג משטרה חייב להיות.

יעקב אדלר: מהנדס תנועה חייב להיות.

ישראל מוטעי: אני יושב ראש רשות התמרור ואני יושב ראש הוועדה בראשון לציון.

ישראל מוטעי: אני יושב ראש הוועדה, אני מחזיק התיק ואני ראש רשות התמרור, ואין כזה דבר שוועדה תיפתח בלי מהנדס תנועה.

ישראל מוטעי: אין כזה דבר.

רחלי טבת ויזל: יש עיריות שלא מקפידות.

רחלי טבת ויזל: לא בכל העיריות מקפידים על זה, זה עולה בצורה ברורה מדו"חות הבקרה.

רחלי טבת ויזל: אם זה היה מוקפד בכולם לא הייתי מעירה.

יעקב אדלר: אז אני מבקש שתוציאו מכתב למר שלמה דולברג בעקבות הישיבה הזאת, בלי להיות - - -

רחלי טבת ויזל: בכמה רשויות.

רחלי טבת ויזל: בסדר.

יעקב אדלר: שהוא יעשה את הבדיקה שלו והוא גם ישלח להם מכתבים שבו יסביר להם, קודם כל מבחינת החוק חייב להיות הדבר הזה ודבר שני שאנחנו רואים את זה גם בהשתקפות בתוצאות העגומות.

קריאה: זה צריך להיות תנאי.

קריאה: כמו שבוועדת מכרזים בלי יועץ משפטי לא פותחים, בוועדת תנועה בלי מהנדס תנועה לא פותחים את הוועדה.

יעקב אדלר: בדיוק.

רחלי טבת ויזל: אנחנו מעבירים בימים אלה ונעביר עותק גם לאדוני, דו"ח מסכם של הבקרות שעשינו, יעבור לשלטון המקומי, אני מצביעה פה על נושאים מטרידים שעלו מתוך - - -

יעקב אדלר: אבל אני מבקש - - -

רחלי טבת ויזל: רשימה.

רחלי טבת ויזל: בסדר גמור.

יעקב אדלר: גם רשימה אבל גם פניה ברורה.

יעקב אדלר: עדינה, אפשר שתהיה עדינה, אבל נורא תקיפה וברורה, כי אתם צריכים להיות הגורם שהוא לא רק הגורם העיוני של העניין הזה הוא גם הגורם שבודק ושיפחדו.

יעקב אדלר: את יודעת מה, אם ראש עיר יקבל נזיפה מהרלב"ד - - -

רחלי טבת ויזל: הם מקבלים כל הזמן.

יעקב אדלר: לא, נזיפה פומבית.

יעקב אדלר: זה יכול לפגוע בו גם כן בבחירות.

יעקב אדלר: אז בואו נעשה את זה בחוכמה.

אפרת דוד: זה בדיוק המקום גם לעדכן את הציבור.

אפרת דוד: לפרסם את הדו"חות האלה כדי שתהיה את האפשרות גם - - -

רחלי טבת ויזל: אדוני, הדו"חות האלה מפורסמים, הם לא שקופים ולא שום דבר.

רחלי טבת ויזל: הדו"חות האלה מפורסמים.

רחלי טבת ויזל: מי שייכנס לאתר יראה, כל אזרח - - -

יעקב אדלר: אתם צריכים יועץ תקשורת שימנף את זה קצת.

רחלי טבת ויזל: כל אזרח יכול לראות את הדו"ח של העיר שלו.

רחלי טבת ויזל: זה הדבר הכי שקוף שיש.

יעקב אדלר: את יודעת מה, אבל האזרח שמגיע, יש לו דברים אחרים לחפש.

יעקב אדלר: אם תעשו באז תקשורתי לעניין הזה, אז זה יהיה.

רחלי טבת ויזל: פורסם, אבל בסדר.

רחלי טבת ויזל: אני מקבלת את ההערה של אדוני.

רחלי טבת ויזל: יש פה רשימה של נושאים שעלו בצורה ברורה מכל הדו"חות האלה, יש מקומות שמשתמשים בהתקני תנועה, כל עירייה קיבלה את שלה.

רחלי טבת ויזל: התקני תנועה לא מאושרים, תאורה לא מאושרת, אי קיום תהליכי בקרה על קבלנים בעבודות ביצוע, זאת אומרת יש פה באמת שצריך לתקן אותם בצורה משמעותית.

רחלי טבת ויזל: דברים שצריך לעסוק בהם, ואני קוראת לכל ראשי הרשויות וכמובן לשלטון המקומי.

רחלי טבת ויזל: כל נושא החינוך וההסברה, אני חושבת שלא צריך להרחיב על זה יותר מדי, זה מתחיל משם, אכיפה במרחב העירוני, יש לזה שני גופים.

רחלי טבת ויזל: בנושא אכיפה יש את המשטרה, עשינו איזה שהוא פיילוט עם המשטרה באחד המחוזות במרכז לגבי תגבור שלנו בתשלום שלנו על ניידות של המשטרה בכדי שיגבירו אכיפה, אבל צריך לקחת בחשבון, המשטרה לא יכולה להיות בכל פינת רחוב ובכל צומת ואני כן קוראת לרשויות המקומיות, לא סתם תיקנו את התקנות של המפקחים ברשויות המקומיות.

רחלי טבת ויזל: אמנם אין להם המון סמכויות אבל ניראות של פקחים בדרכים היא דרמטית ולא רואים אותם, אין מה לעשות.

רחלי טבת ויזל: יש כמה ראשי רשויות שנרתמו לפעולה ואני קוראת לשלטון המקומי, בבקשה.

יעקב אדלר: מצידי גם שיתחפשו לשוטרים, זה עוד יותר מרתיע.

רחלי טבת ויזל: יש פה הזדמנות, יש הכשרות לפקחים, אנחנו כמובן נעזור בזה אבל חייבים להיות.

רחלי טבת ויזל: הנושא של מיתוני תנועה בערים, אדוני, יש את זה בכל העולם.

רחלי טבת ויזל: יש לא מעט ערים בעולם מכובדות ורציניות לא פחות מאשר שלנו, שכבר ירדו ל-30 קמ"ש ו-40 קמ"ש, אנחנו פנינו בנושא הזה גם למשרד התחבורה ואנחנו רוצים לקדם את זה, אבל הייתי מבקשת שתהיה קריאה גם מכאן, לבדוק את נושא מיתוני התנועה ולהוריד מהירות בערים.

רחלי טבת ויזל: זה קורה בהרבה מאוד ערים באירופה ובארצות הברית, ונושא של סלילת שבילי אופניים.

רחלי טבת ויזל: ישנם כבר תקציבים, ישנה כבר אמירה של משרד התחבורה לסלילת שבילי אופניים, ישנן ערים שעושות את זה אבל רבות הערים שלא סוללות שבילי אופניים.

רחלי טבת ויזל: אני רוצה לסכם את הדברים שלי.

רחלי טבת ויזל: אני אומרת, גם אם הרלב"ד תגיד כל יום לכל ראש עיר בנפרד, אם לא תצא קריאה לכולם, אם האזרחים עצמם לא יבדקו את ראשי הערים שלהם עד כמה הם עושים או לא עושים, זה לא באמת יקרה.

רחלי טבת ויזל: כי בסוף אם נעביר את זה למגרש האישי ולאחריות האישית, זה לא מספיק.

רחלי טבת ויזל: צריכה להיות פה איזו שהיא אחריות של ראשי הרשויות.

רחלי טבת ויזל: תודה אדוני.

יעקב אדלר: השאלה איך עושים את זה בלי שזה יגרום למצב, הייתי מטיל עליכם את העניין הזה באמת לאתגר את ראשי הרשויות והכל, אבל פה צריך להיות מאוד זהיר בעניין הזה כי זה עלול גם, שהם יגידו "מה, עשיתם לי נזק ובסוף התברר שאני לא אשם ואני לא זה", צריך לחשוב על זה.

רחלי טבת ויזל: התייעצנו עם הפרקליטות, קיבלנו ייעוץ משפטי של פרקליטות המדינה.

יעקב אדלר: אני דיברתי על שכל, לא דיברתי על הפרקליטות עכשיו.

רחלי טבת ויזל: על איך אנחנו לא נכנסים לתחומים של, איך שהוא נוגעים בבחירות כן או לא.

רחלי טבת ויזל: אבל עדיין הנושא של הקריאה שלנו לאזרחים, לראשי הערים.

רחלי טבת ויזל: אנחנו בכל מה שקשור לחינוך והסברה לפחות ברמה הלאומית, אנחנו נמצאים שם וגם בבתי הספר, אבל צריך לקחת את זה צעד קדימה.

שלמה דולברג: אפשר לשאול שאלה?

יעקב אדלר: גם לשאול שאלה וגם אנחנו נאמר מה שמקודם כשלא היית אמרנו, שיש כנס שאתם יזמתם ביחד עם הרלב"ד, אני מזמין גם את חברי הכנסת להשתתף בכינוס הזה.

שלמה דולברג: אתה גם משתתף?

יעקב אדלר: אני כבר אישרתי את השתתפותי, אכן כן.

יעקב אדלר: ב-12 ליוני.

יעקב אדלר: שבו בעצם מוזמנים ראשי הרשויות, המנכ"לים.

יעקב אדלר: ואולי אחד הדברים גם שנדבר עליהם יהיה גם העניין הזה וגם אולי רעיונות שלכם איך לאתגר את ראשי הרשויות בלי לפגוע חלילה בראש עיר שאנחנו לא רוצים סתם לפגוע בו, בטח לא במועד כל כך קרוב לבחירות.

רחלי טבת ויזל: יש ראשי רשויות שעושים מעשה ובסוף אתה רואה, זה ניכר בעיר.

רחלי טבת ויזל: רואים, שיש השפעה של ראש העיר, בסוף רואים את זה בעיר.

יעקב אדלר: רצית לשאול שאלה?

יעקב אדלר: כי אתה הולך גם לדבר אחר כך.

יעקב אדלר: והמשטרה.

שלמה דולברג: אני הייתי רוצה לשאול, אחר כך אם אפשר גם לשמוע את נציגי הרשויות המקומיות שנמצאות פה, נמצא פה ממלא מקום ראש עירית נתניה, גם סגן ראש העיר מודיעין צריך להיות פה, אני לא יודע אם הוא הגיע, והסמנכ"ל שלנו לנושא בטיחות, יוחאי.

שלמה דולברג: אני רק רוצה לשאול לגבי אכיפה ופעילות המשטרה המקומית בעניין.

שלמה דולברג: לא ראינו כאן איזה שהוא נתון, אני לא ראיתי לפחות, לגבי מה היקפי האכיפה והיקפי מאמץ האכיפה של המשטרה בתוך הערים, יחסית לנתונים האלה?

רחלי טבת ויזל: אני אגיד שני דברים ואני אעביר את זה למשטרה.

רחלי טבת ויזל: כי אני לא משטרה.

רחלי טבת ויזל: אני רוצה להגיד שני דברים.

רחלי טבת ויזל: קודם כל אני מזכירה שברלב"ד ישנה חטיבת מבצעים ועם פרישה של אנשים מול כל הרשויות המקומיות, כך שאם יש אירוע נקודתי, עובדים מול מנהל בטיחות אזורי שיודע גם לעבוד מול האת"ן המקומי.

רחלי טבת ויזל: מול המשטרה המקומית בכדי למקד אותה.

רחלי טבת ויזל: כך שיש נציגים שאפשר לעבוד מולם ואני מציעה לעשות את זה.

רחלי טבת ויזל: לגבי המשטרה עצמה, אנחנו ביחד איתם יוצאים גם בפעולות הסברה וגם באכיפה מקומית, אבל זה באמת לא בידיים שלנו.

שלמה דולברג: אבל אין שום נתונים כמותיים?

רחלי טבת ויזל: יש פה נציגי משטרה, אני לא יכולה לדעת - - -

יעקב אדלר: את הנתונים האלה אני רוצה לשמוע מהם, כי אני אחזור בחצי מילה על מה שאמרתי בתחילת הדברים, שלדעתי חלק גדול מהירידה בבין עירוני הייתה פעילות משטרתית שהשתנתה מאוד בשנה וחצי-שנתיים האחרונות.

יעקב אדלר: איך אומרים, עכשיו כשאתם כבר יודעים לעשות את זה כמו גדולים, בוא נראה איך אנחנו גם מטפלים בנושא העירוני.

יעקב אדלר: בבקשה.

יעקב אדלר: מי מדבר?

אלברט אסרף: אני רמ"ח מחקר ופיתוח במשטרת ישראל, אגף התנועה.

אלברט אסרף: קצת לדייק את הנתונים שיושבת ראש הרלב"ד דיברה עליהם.

רחלי טבת ויזל: מנכ"לית מספיק.

אלברט אסרף: מנכ"לית.

אלברט אסרף: תודה על התיקון.

אלברט אסרף: מבחינת הנתונים, לציין שאני מתייחס לתחום העירוני, בסך הכל נכון לעתה ירידה של 10% בכמות התאונות הקטלניות וגם 10% בכמות ההרוגים, פצועים קשה, אנחנו אפילו מדברים על 15% ירידה בכמות הנפגעים קשה שנה מול שנה.

אלברט אסרף: בסך הכל בכל הפרמטרים שמאפיינים תאונות דרכים במסגרת הנתונים שלנו וזה נתונים מדווחים, יש ירידה בנפגעים ובתאונות בכל דרגות החומרה.

אלברט אסרף: אם אנחנו מתייחסים להולכי רגל, רמת המעורבות שלהם בתאונות אכן גבוהה כפי שציינה המנכ"לית, אבל השנה אנחנו יכולים לציין שיש לנו ירידה של 7% בכמות המעורבות שלהם בתאונות קטלניות ובתאונות קשות 12%.

שלמה דולברג: בתוך העיר?

אלברט אסרף: בתוך העיר.

אלברט אסרף: אני מדבר כרגע רק על תוך העיר.

אלברט אסרף: אז גם בפרמטר של הולכי רגל, ירידה בתאונות דרכים חמורות בכל הפרמטרים.

אלברט אסרף: איפה אנחנו כן מוצאים אותם יותר מעורבים?

אלברט אסרף: אנחנו מוצאים אותם מעורבים בתחום צומת, כפי שצוין, במקום שמותר להם, ורמת המעורבות שלהם יותר עם רכבים, רכבים פרטיים, ושימת לב אליהם עם כל היבטי היסח הדעת שנמצאים וקיימים בתוך הרכב, ולאו דווקא בגלל השמטה - - -

יעקב אדלר: העלייה היא יותר בנהגים מאשר בהולכי הרגל?

אלברט אסרף: העלייה מאפיינת יותר את אי מתן זכות הקדימה מקרב הנהגים.

יעקב אדלר: אוקיי, אבל לא של ההרוגים עצמם.

אלברט אסרף: לא.

אלברט אסרף: לכן אנחנו ככלל היינו יותר מעדיפים, לא שאנחנו מעדיפים, אנחנו העלינו את כמות האכיפה שלנו כלפי נהגים וזה צוין פה, בתחום הצומת, גם בגלל היבטי היסח הדעת וגם בגלל הנושא של המתן זכות להולכי רגל בצורה מאוד מהותית, בעשרות אחוזים, אבל יחד עם זאת היינו שמחים יותר לראות תשתיות מונעות חיכוך כדי להפריד בין הולכי רגל וגם רוכבי אופניים עם אופניים חשמליים, מהתחבורה.

יעקב אדלר: אבל אני שואל, עוד פעם, המלצות על דברים שצריכים להיעשות אם זה תימרורים והכל, אז אם יש לך מקומות שאתם יודעים עליהם והכל, תתריעו בפני הרשויות המתאימות.

אלברט אסרף: זה מה שאנחנו עושים.

יעקב אדלר: השאלה האם מבחינת הנוכחות שלכם, או מה הסד"כ שלכם בעניין הזה, זאת אומרת איפה אנחנו צפויים לראות עליה בטיפול שלכם בעניין, כי אם אתה אומר לי שהיום המיקוד הוא יותר באמת בצמתים ומקומות כאלה, זאת אומרת שזה גם מקומות נייחים יחסית, שקל לכם יותר לאכוף בצורה כזאת או אחרת.

יעקב אדלר: השאלה איך המשטרה מתכוונת לעשות, לשחזר את ההצלחה – בלי עין הרע אני אומר כל הזמן – בבין עירוני, לתחום העירוני.

יעקב אדלר: זו גם הייתה שאלתו של שלמה אם הבנתי נכון.

אלברט אסרף: אחד הדברים העיקריים שהמשטרה עושה, היא פועלת בצורה ממוקדת על פי נתוני מחקר על ידי מיפוי גיאוגרפי והפניית הכוח ועיקר המשאבים לעשייה במוקדים החמים.

אלברט אסרף: כל הנושא הזה מלווה.

אלברט אסרף: נקבעו יעדים מאוד ברורים למפקדי התחנות בנושא של מניעת תאונות דרכים.

אלברט אסרף: הם גם נמדדים על זה.

אלברט אסרף: היום אין פורום תחנתי על בסיס יומי בכל ישיבת בוקר שבו המת"ח לא מתייחס ומטפל בתאונות דרכים כאשר הוא בקיא בכל מה שקשור ומפנה את כל התשומות שעומדות לרשותו ואפילו יותר מזה, לטיפול בתאונות וטיפול ממוקד בתאונות בכל סוגי המעורבויות ואנחנו רואים את התוצאות.

אלברט אסרף: אנחנו מזהים שיש ירידה בתאונות דרכים בתחום העירוני בשנת 2018, זה תודות ל- - -

יעקב אדלר: לא, אה בסך הכל - - -

אלברט אסרף: בתאונות דרכים בתחום העירוני בסך הכל וגם בהולכי רגל.

שלמה דולברג: זאת אומרת שאתם לא רואים בזה מוקד חם שמחייב טיפול מיוחד.

אלברט אסרף: לא, אנחנו רואים את זה בנקודות - - -

אלברט אסרף: אני לא כל כך אוהב את התשובה הזאת.

אלברט אסרף: אני אומר לך את האמת, אתה יודע שאני מלא הערכה, אבל אני לא אוהב את התשובה.

אלברט אסרף: אני הייתי אוהב יותר אם היית אומר לי, גם אם לא היית מוציא לי בשורה עכשיו, אם היית אומר "אנחנו הולכים להכין איזו שהיא תכנית בשביל לראות איך אנחנו מגבירים את ההרתעה" כי שוב, זו הרתעה, אם יעמוד שוטר.

אלברט אסרף: הוא לא צריך גם ניידת בשביל זה.

אלברט אסרף: תאמין לי שאם ניידת תפזר ארבעה שוטרים לעמוד בכמה צמתים בעיר לשעה, לעמוד ביום, איזה שהוא גלגול של פעם ביום, פעם ביומיים או משהו אחר, בואו תחשבו מחוץ לקופסה.

אלברט אסרף: עשיתם את זה מצוין.

אלברט אסרף: אם יורשה לי לחדד.

יעקב אדלר: בוודאי.

יעקב אדלר: אני מאתגר אותך אם אתה לא שם לב.

אלברט אסרף: לא, אתה לא מאתגר, אנחנו כבר שם.

אלברט אסרף: אנחנו נמצאים, נוכחים, התוצאות מעידות, אנחנו נוקטים בפעולות מאוד יצירתיות גם גלויות וגם סמויות, שילוב של כוחות הסברה גם מהרשות וגם פעילות משטרתית ממוקדת, ולא בכדי.

אלברט אסרף: אם צוינה ב-2018 עליה של 16% באכיפה כנגד משאיות שמעורבות בתאונות דרכים בתוך התחום העירוני, אנחנו מדברים על אכיפה שגברה כלפי אוטובוסים, 10% יותר.

אלברט אסרף: אם אנחנו מתייחסים לאכיפה כנגד אופניים חשמליים, זה עליה על עליה.

אלברט אסרף: בשנת 2017, 17,000 דו"חות ניתנו לרוכבי אופניים חשמליים, השנה אנחנו עליה על עלייה.

אלברט אסרף: זאת אומרת עליה של 41% כבר מתחילת השנה, משטרת ישראל - - -

חמד עמאר: אבל התוצאה היא הפוכה.

חמד עמאר: מה ששמעתי עכשיו, שבעה הרוגים באופניים חשמליים ושישה הרוגים באופניים רגילים מתחילת השנה, כאשר בשנה שעברה כל השנה נהרגו רק שבעה רוכבי אופניים חשמליים.

אלברט אסרף: אני מדגיש, משטרת ישראל עושה הכי טוב את התפקיד שמוטל עליה - - -

חמד עמאר: ארבעה אנשים.

אלברט אסרף: - - - המנדט שלה זה הרתעה ואכיפה.

אלברט אסרף: זה מוכח בנתונים ומבחינתנו אנחנו - - -

חמד עמאר: איך מוכח?

חמד עמאר: הנתונים מדברים להיפך.

חמד עמאר: עליה מארבעה כל השנה שעברה, עד עכשיו אנחנו במאי, התחלת מאי, שבעה הרוגים של אופניים חשמליים.

חמד עמאר: זו עליה.

אלברט אסרף: אבל אנחנו רוצים גם לחדד את הנתונים של המעורבות באשמתם.

אלברט אסרף: צריך להבין שהם לא לבד - - -

חמד עמאר: אני קורא כאן - - -

יעקב אדלר: אגב, מה החלוקה בשבעה האלה.

יעקב אדלר: רגע חמד, שניה.

רחלי טבת ויזל: כולם בעירוני.

אלברט אסרף: הם לא לבד, וסך הכל - - -

חמד עמאר: אני מעריך מה שאתם עושים ואמרתי לכם, בבין עירוני ראינו ואני רואה את המעורבות שלכם - - -

אלברט אסרף: גם בעירוני.

חמד עמאר: כשאנחנו באים לכאן ומסתכלים על הנתונים, 55% מההרוגים עם הולכי רגל.

חמד עמאר: 5% עם רוכבי אופניים ו-15% עם רוכבי אופנוע.

חמד עמאר: אתה מדבר על 75% מתוך ההרוגים, ידועים, זה אופניים, אופנועים והולכי רגל.

חמד עמאר: שם אנחנו צריכים להתמקד עכשיו.

חמד עמאר: אתה דיברת איתי על המשאיות עכשיו ועל אוטובוסים.

חמד עמאר: אתה לא דיברת איתי על - - -

יעקב אדלר: רגע, בוא ניתן לו לסיים.

אלברט אסרף: ברשותך תן לי להמשיך.

אלברט אסרף: אז קודם כל עליה של אכיפה מאוד מהותית כלפי רוכבי הדו גלגלי, אנחנו כבר מתחילת השנה אכפנו למעלה מ-10,000 דו"חות.

רחלי טבת ויזל: באיזה תחומים?

אלברט אסרף: בתחומים שהם מעורבים.

אלברט אסרף: ברחובות.

רחלי טבת ויזל: בכביש או במעברי חצייה?

אלברט אסרף: ברחובות ובמעברי חצייה או בצמתים שהם מעורבים.

אלברט אסרף: הרי הדגשתי שאנחנו פועלים על פי מיקוד שהוא מבוסס נתוני תאונות דרכים.

אלברט אסרף: אנחנו לא מתפזרים, אנחנו ממוקדים.

אלברט אסרף: התוצאות הן שאנחנו מגבירים אכיפה והמנדט שאנחנו מקיימים, אנחנו עושים אותו בצורה הכי טובה ומשתדלים לעשות יותר.

אלברט אסרף: תיכף אני גם אפרט מה המגמות הנוספות.

יעקב אדלר: אוקיי.

יעקב אדלר: תתקדם לכיוון הזה.

אלברט אסרף: אם אנחנו מתייחסים לאופניים חשמליים, עליה של 41% וזה עליה על עליה.

אלברט אסרף: זאת אומרת במסגרת המשאבים הקיימים אנחנו עוד אפילו הוספנו יותר תשומת לב ועשייה וזה ללא הנתונים שהרשויות המקומיות אמורות להביא בתחום הגברת האכיפה או הפעילות שלהן לאור הסמכויות שהוקנו להן.

אלברט אסרף: מבחינת פעולות נוספות, אז קודם כל הזכרת והזכרת נכון, הוגדרו תחנות ייעודיות בתוך המגזר, להן נצבעו שוטרי תנועה בתקן, עבודה שמוביל השר לביטחון פנים וגם היום אנחנו יחד איתו ובהובלה שלו, מתכוונים להעצים יותר שוטרי תנועה בתחום העירוני ויש על זה גם עבודה - - -

רחלי טבת ויזל: יש לזה גם ניידות?

אלברט אסרף: אני מניח שזה סעיף שבא ביחד.

אלברט אסרף: שוטרים לא הולכים לבד, הם הולכים עם ניידות.

רחלי טבת ויזל: כן, אבל יש מספר נתון של ניידות.

רחלי טבת ויזל: השאלה אם מסיטים ניידות מפה לפה או שמוסיפים ניידות.

אלברט אסרף: יש ניידות ויש גם הגברת אכיפה שלנו בתחום העירוני בתוספת של יחידות ייעודיות מתחום הבין עירוני אל תוך העירוני.

אלברט אסרף: אני יכול להביא נתונים שמשטרת התנועה הארצית, סייעה גם למבצעים בתוך התחום העירוני ובהובלה של סיירת האופנועים, כמובן אנחנו נמצאים עם יותר מיד ורגל בתחום פעילות האכיפה, ניסיון לסייע גם בתחום ההסברה וגם בתחום התשתיות בייעוץ, ויש לא מעט תכניות של להעצים ולהעצים יותר את התחום העירוני.

אלברט אסרף: אני חושב שמה שעושה גם את ההבדל זה שיש יעדים מאוד ברורים למפקדי התחנות וכשיש מיקוד, התוצאות לא מאחרות לבוא והן מדברות בעד עצמן.

אלברט אסרף: אנחנו מזהים שכתוצאה מצפיפות או תיעדוף כפי שהזכירו, של תחבורה ציבורית, רמת המעורבות של הרכב הציבורי גוברת, אנחנו גם שם בפעילות גלויה ופעילות סמויה לטפל בנהגים, בהגברת הנוכחות האקטיבית שלהם ובהבנה הסביבתית של כל מה שמתרחש, בעיקר על תנועת הולכי רגל ו - - -

יעקב אדלר: האם לקחתם בחשבון בעירוני להגביר יותר סיירת אופנועים שהיא הרבה יותר פרקטית ואפקטיבית מאשר - - -

אלברט אסרף: אכן כן.

אלברט אסרף: אנחנו משלבים את הסיירת לפעילות.

יעקב אדלר: לא, יש איזה שהוא גידול במספר האופנועים או הדברים מהסוג הזה?

אלברט אסרף: אין שום גידול ביחס לקיים, אנחנו פשוט מתעדפים את המשימות בקשב מחולק בין העירוני לבין עירוני, וכמובן בעונתיות, בתקופות שבהן לעירוני יש יותר מבחינת הנתונים, רמת המעורבות יותר מאופיינת כמו בחופשות הקיץ, הסיירת נכנסת ואפילו יחידות השיטור הבין עירוניות הקלאסיות גם כן מסייעות וזה חוץ משיתופי פעולה, אני יכול להעיד גם על מבצעים שנערכים בשבועיים האחרונים, מבצעים גדולים שמובילים גם במחוז המרכז, גם במחוז ירושלים וגם במחוז תל אביב, שממוקדמים בגורמי התאונות וזה בשיתוף פעולה גם עם רשויות וגם עם הרשות הלאומית לבטיחות בדרכים.

יעקב אדלר: בתוך העיר?

אלברט אסרף: בתוך העיר.

יעקב אדלר: תודה רבה.

יעקב אדלר: אני עדיין, אתה יודע עם התחושות שלי וקצת הניסיון שלי, הזקן הלבן, אני כן אנסה לבקש או לאתגר אתכם לקראת הישיבות הבאות לנסות להביא אולי תכניות עוד יותר ממוקדות, עוד יותר שנוגעות בזה, כדי באמת להגיע לתוצאות שאנחנו רוצים להגיע אבל יישר כח על מה שאתם עושים, אבל אנחנו כל הזמן מצפים ליותר.

יעקב אדלר: אני אומר את זה ותעבירו את זה גם לראש אגף התנועה שהוא יקיר הוועדה פה.

יעקב אדלר: באמת, שיבחנו אותו לא פעם ולא פעמיים, אז תגיד לו שאנחנו מאתגרים אותו.

יעקב אדלר: אנחנו רוצים לראות גם את התוצאות האלה.

אלברט אסרף: אנחנו לא מאותגרים, זו חובתנו, אנחנו נעשה את זה.

יעקב אדלר: אנחנו רוצים לראות את התוצאות האלה גם בעירוני.

אלברט אסרף: אני חושב שזה כבר ניכר.

אלברט אסרף: צריך לראות ולשים לב לתוצאות של 2018.

יעקב אדלר: אוקיי.

יעקב אדלר: מאחר ולשלמה יש דיון ב-10:30 שאני חייב לשחרר אותו, אני אבקש מאלי דלל קודם, אחר כך יוחאי ואז אתה תסכם, ואז שאר הדוברים.

אלי דלל: אני ממלא מקום ראש עירית נתניה, אני יו"ר ועדת תנועה, אני גם רוכב אופניים ואני גם מהנדס.

יעקב אדלר: אתה גם מגיע לוועדות שלנו הרבה מאוד.

אלי דלל: מגיע לוועדות.

אלי דלל: אז קודם כל תודה לך חבר הכנסת יעקב אשר על הדיונים הפוריים והענייניים בישיבות האלה.

אלי דלל: אני רוצה להתחיל במה שקורה בנתניה וכמובן דיברת קודם ואמרת משהו שהוא מאוד מעניין, שבמגזר הבין עירוני הייתה הפחתה של התאונות ואנחנו רואים את זה, והסיבות הן ברורות.

אלי דלל: כבישים טובים יותר, וזה לא עניין של המהירות, המהירות גבוהה יותר אפילו.

אלי דלל: יש שם מצלמות, נוכחות משטרתית, בואו נשליך את זה למערכת העירונית ובוא נראה מה קורה במערכת העירונית.

אלי דלל: קודם כל בשנת 2017 הייתה עליה דרמטית בנתניה, כאשר ההרוגים בנתניה הגיעו לשמונה הרוגים, לעומת שניים או שלושה בשנים קודמות.

אלי דלל: זה משהו דרמטי.

אלי דלל: אנחנו ניתחנו את זה ביחד עם השותפים שלנו, הרשות הלאומית לבטיחות בדרכים, העבודה הטובה שנעשית על ידי משרד התחבורה, ניתחנו את הדברים האלה ומה ראינו בעצם?

יעקב אדלר: סליחה, מישהו ממשרד התחבורה כאן?

אלי דלל: כן.

אלי דלל: יש פה את נעה סגל שעושה עבודה טובה מאוד וגם חן.

יעקב אדלר: מאה אחוז.

אלי דלל: ראינו וניתחנו את התוצאות יחד עם הרשות הלאומית לבטיחות בדרכים וראינו שרוב ההרוגים הם הולכי רגל מעל 65 ורוכבי אופניים, היה רוכב אחד אבל היו גם יותר פצועים, אופניים חשמליים.

אלי דלל: זאת אומרת צריך להתמקד באוכלוסייה הוותיקה המבוגרת וברוכבי האופניים החשמליים שהם חבר'ה צעירים.

אלי דלל: זאת אומרת יש פה שני מגזרים, נוער שהוא בסביבות ה-16, 18, 20 ואנשים מבוגרים מעל 65 ומעלה.

אלי דלל: אחרי הניתוח הזה שעשינו הכנו גם תכנית, ואני חייב לומר שלתכנית הזאת יש לנו מספר שותפים, אבל חייבים להגביר ולתת יותר תקציבים.

אלי דלל: מה התכנית בעצם?

אלי דלל: נוכחות יותר בבתי ספר בהסברות.

אלי דלל: אנחנו עושים את זה, אני אישית עושה את זה, יש לנו תכנית של מדריכים בדרכים בנושא של אופניים, מהרשות מגיעים, כולל משטרה לבתי ספר, מדריכים וכך הלאה.

אלי דלל: אנחנו מגיעים, גם אני אישית, לבתי אבות, לדיור מוגן, למרכזים קהילתיים ומסבירים לאנשים המבוגרים כי התאונות שהיו זה אנשים מבוגרים במפגשים של מעברי חציה, צמתים וכך הלאה.

אלי דלל: היינו רוצים לראות, וזו בדיוק הנקודה, של תשתיות בתוך הערים.

אלי דלל: כי התשתיות מחוץ לערים נעשו בצורה מדהימה, ופה באמת יישר כח לשר כץ.

אלי דלל: בתוך הערים יש לנו בעיות, ולא מעט.

אלי דלל: מה הייתי רוצה לראות בתוך הערים?

אלי דלל: קודם כל נוכחות משטרה בצמתים, שאין את זה.

אלי דלל: אנחנו יודעים טוב מאוד באיזה צמתים אפשר לנתח ושם צריכה להיות נוכחות משטרתית ואני לא מדבר על הגבלת מהירות.

אלי דלל: באמת לא.

אלי דלל: גניבת רמזורים, אי ציות לרמזור, לתמרור עצור, הרבה מאוד דברים שנוכחות של משטרה, כולל מצלמות, יעזרו.

יעקב אדלר: זכות קדימה להולכי רגל.

אלי דלל: אנחנו רואים מה קורה במצלמות בתל אביב, בנקודות של הנתיב החופשי.

יעקב אדלר: תתכנס לסיכום.

אלי דלל: דבר נוסף, לגבי נושא של פיילוט ברישוי אופניים.

אלי דלל: צריך להבין ואמרתי את זה לא פעם ולא פעמיים בוועדות הקודמות, ואני אומר את זה כבר ארבע שנים.

אלי דלל: אופניים חשמליים זה כמו טוסטוס, אחד לאחד.

שלמה דולברג: שיורידו אותו מהכביש.

אלי דלל: כשמורידים את האופניים החשמליים לכביש, לא צריכים להתייחס אליהם כאופניים, הם אופניים חשמליים.

אלי דלל: לכן שם צריכים להיות החוקים של טוסטוס ולכן עירית נתניה הייתה מוכנה לקחת פיילוט ולתת רישוי לנושא של אופניים, כולל מספרים, כולל ביטוח, כל מה שצריך.

אלי דלל: דבר נוסף והוא מאוד חשוב - - -

יעקב אדלר: ואחרון.

אלי דלל: אין תשתיות לשבילי אופניים ומדרכות.

אלי דלל: אני רוצה לומר לכם שאני פועל על שני שבילי אופניים.

אלי דלל: אני לא בא בטענות לאנשים שנותנים את ההרשאות, אבל התכנון בנושא אופניים הוא קשה ומקשה.

אלי דלל: אני לא יכול לעשות שביל אופניים שהוא פחות מ-2.5 מטר.

אלי דלל: יש תקנות, התקנות האלה חמורות, קשות, והמתכננים לא מסוגלים.

אלי דלל: אני אומר "תעשו שביל חד סטרי".

אלי דלל: לא מוכנים.

אלי דלל: איפה הוא יחזור לאן הוא יחזור?

אלי דלל: אני לא מסוגל היום בשני שבילי אופניים שמובילים לרכבת, במרחקים די קצרים, שאין בהם שביל אופניים, לצערי זו בעיה גדולה מאוד.

אלי דלל: תקציבים יש, אבל אני לא מסוגל לממש אותם ואני אישית, ממלא ראש העיר, לא מצליח.

אלי דלל: אני פריק באופנים, ולא מצליח לקדם את זה.

יעקב אדלר: אלי תודה רבה ותודה על ההשתתפות שלך.

יעקב אדלר: אני רוצה לגעת בנקודה האחרונה שהוא אמר, למשרד התחבורה.

יעקב אדלר: אני מבין שיש תקנות על רוחב שבילי אופניים וכולי, רק אנחנו צריכים לקחת בחשבון שמדינת ישראל לא חשבה על זה כשהקימו את הערים, זאת אומרת יש דברים שאתה צריך בעצם לעשות השתלה בתוך ערים קיימות.

יעקב אדלר: אני לא אומר לבוא ולשנות את הרוחב כשמגיעה עיר או שכונה חדשה ואז נותנים את ההנחיות של 2.5 מטר, בוודאי במקום חדש, בתב"ע חדשה, במקום שעוד לא בנו, מצוין.

יעקב אדלר: שיהיה הכי טוב שבעולם.

יעקב אדלר: אני הייתי כן מנסה לגרום, ואני אומר לכם את זה בתור אחד שבזמנו הגיע עם משרד החינוך להסכמות לשנות פרוגרמות לבתי ספר, מה גודל מגרש שצריך בית ספר.

יעקב אדלר: הסברתי להם שבעיר שאני מכהן בה, ואז הייתי בכלל עוד מנהל אגף חינוך כשדיברנו על זה, אין לנו שטחים גדולים.

יעקב אדלר: אז מה עדיף?

יעקב אדלר: שילמדו בקרוואנים או בדירות שכורות?

יעקב אדלר: אז במקום חצי דונם לכיתה ירדו בבני ברק ל-100 מטר לכיתה, ויצרו חצרות פנימיות וכל מיני.

יעקב אדלר: יכול להיות שאתם צריכים לעשות קריטריון לשכונות קיימות, לדברים קיימים, שלא יהיה 2.5 מטר, יהיה 2 מטר.

יעקב אדלר: להקל על אותן רשויות שכן רוצות להשקיע, וגם אתם נותנים תקציבים לעניין הזה ובסוף נתקעים על תכנון.

יעקב אדלר: תדעו לכם שהאויב של הטוב הוא הטוב ביותר.

יעקב אדלר: אם הוא לא ייסע בשביל של ה-1.70 מטר או 1.80 מטר, הוא ייסע על המדרכה או על הכביש שזו סכנת חיים.

יעקב אדלר: אז אני מציע, אני אשמע אותך אם יש לך מה לענות בבקשה.

חן כהן: אני מנהלת אגף הנדסת תנועה במשרד התחבורה.

חן כהן: אני רוצה להגיד שאנחנו בימים אלה עובדים על עדכון ההנחיות לשבילי אופניים, בכלל לרחובות בערים אבל גם שמים דגש - - -

יעקב אדלר: אתם לוקחים בחשבון הבדלים בין מקומות צפופים - - -?

חן כהן: יש עניין כזה, תראה, גם היום בהנחיות יש נושא של נתיב אופניים ושביל אופניים.

חן כהן: מאחר ושבילי האופניים לא היו כל כך פופולאריים בארץ והנסיעה באופניים לא הייתה רווחת, גם אחרי שהוצאנו את ההנחיות הראשונות רוב הרשויות נטו לעשות את שבילי האופניים שהם לוקחים קצת יותר מקום והם צריכים מרווח בין השביל לבין הכביש ובמקומות שבהם באמת יש פחות תנועת רכב, וזה רשום בהנחיות מה המיקומים המדויקים, ניתן לעשות גם נתיבי אופניים.

חן כהן: יש פחות נטייה ברשויות לעשות את זה, זה קצת יותר מרתיע כיון שכביכול הדבר היחיד שמפריד בין האופניים והרכבים זה צבע, אבל זה תופס פחות מקום ואפשר במקומות מסוימים לבחון את הנושא הזה.

חן כהן: אבל להגיד לך שלתת את ההנחיות של - - -

יעקב אדלר: אל תגידי לי כרגע כלום.

יעקב אדלר: אני מבקש שתעבירי לי ואני מבקש שגם ייצא מכתב שלנו של הוועדה, מתוך הדיון כאן.

יעקב אדלר: אני אומר לך, תאמיני לי אני בא מהחיים הפרקטיים.

יעקב אדלר: אוקיי?

יעקב אדלר: כנסת זה עלול להיות פחות פרקטי ואני רוצה להביא את זה לפרקטיקה.

יעקב אדלר: אתם צריכים לקחת גם נתיב וגם שבילים ולא יקרה כלום אם אתם תצבעו מקומות על פי הגדרה, שכונה ותיקה שכבר קיימת, כמובן שחייב להיות מינימום.

יעקב אדלר: אם יש מקומות שאין מינימום, אז אין שביל אופניים, אז אין.

יעקב אדלר: אבל זה לא חייב להיות במקסימום.

יעקב אדלר: תעשו את זה, אני אומר לכם, משרדים אחרים עושים את זה בדברים אחרים.

יעקב אדלר: אני אומר שוב, האויב של הטוב הוא הטוב ביותר.

יעקב אדלר: לפעמים אתה רוצה להיות הכי תקני שבעולם אבל מאחר ואין את התקני הזה אז אין כלום.

חן כהן: גם בהנחיות יש את המינימום האידיאלי מה שנקרא ויש את המינימום מזערי מוחלט.

חן כהן: יותר מזה בהנחיות אנחנו לא יכולים לרדת.

יעקב אדלר: מה זה לא יכולים, זה תורה למשה מסיני שהגיעה באיזה שהוא מקום?

חן כהן: לא, יש איזה שהוא עניין בטיחותי.

יעקב אדלר: תשבו, תבדקו את עצמכם.

חן כהן: יש עניין בטיחותי מינימלי שבכל זאת אתה צריך.

יעקב אדלר: בסדר.

יעקב אדלר: עד הבטיחות.

יעקב אדלר: ודאי.

חן כהן: צריך לדעת לעשות גם, להוריד חניות או דברים כאלה, זה דברים שצריך לדעת לעשות.

יעקב אדלר: אני מבקש בכל מקרה להעביר את בקשתי ואני חושב שגם האחרים מצטרפים אלי, וגבירתי המנכ"לית, הייתי רוצה שגם אתם תתייחסו לזה, אולי תעזרו להם בחשיבה בעניין הזה, אני רוצה כמה שיותר שבילים או נתיבי אופניים - - -

רחלי טבת ויזל: אנחנו חלק מהוועדה.

רחלי טבת ויזל: יש לנו נציג בוועדה.

חן כהן: כן, בוועדה חברים גם ה- - - וגם כולם.

יעקב אדלר: אז אדרבה ואדרבה.

יעקב אדלר: אני מבקש מכתב שלנו עם מעקב שלנו באחת הישיבות הבאות.

יעקב אדלר: תודה.

ישראל מוטעי: רק שבתקנות יוסיפו רמזורים לאופניים.

ישראל מוטעי: אתה משלב את הרמזור של האופניים שמגיע למעבר חציה לחצות כביש, כמו שיש שם אדום גם הוא יעמוד באדום.

ישראל מוטעי: כמו שבאירופה זה קיים.

חן כהן: גם זה קיים וזה יתווסף להנחיות.

ישראל מוטעי: אבל הם לא רואים את זה ואז הם מתפרצים, נכנסים חופשי.

ישראל מוטעי: תחייבו את הרמזורים, זה יקל עלינו באכיפה.

יעקב אדלר: תודה.

יעקב אדלר: הם מתפרצים, גם אתה התפרצת אבל בסדר.

יעקב אדלר: אני מבקש בכל זאת - - -

ישראל מוטעי: לא, זה חשוב מה לעשות, אנחנו מדברים על חיי אדם.

יעקב אדלר: שיבדקו את זה.

יעקב אדלר: יוחאי, אתה רוצה להוסיף משהו לפני שהמנכ"ל יסיים והוא ילך?

יעקב אדלר: אנחנו לא הולכים, אנחנו נשארים כאן עד 11:00 בעזרת השם.

יוחאי וג'ימה: אני ראש מינהל בטחון וחירום וגם נושא של בטיחות בדרכים, אני שותף יחד עם הרלב"ד בכל הנושאים שאני מנסה לקדם גם דרך הרשויות המקומיות.

יוחאי וג'ימה: אני רוצה לגעת בכל הנושא של האופניים החשמליים, כל מה שנעשה, אתה בקיא בהם, היית שותף בוועדה.

יוחאי וג'ימה: הרשויות עשו גם הסמכות לפקחים, גם הסברה במסגרת החוק בבתי ספר ובכלל.

יוחאי וג'ימה: לגבי האכיפה, חלק מהרשויות הגדולות אוכפות בתוך הערים, אבל האכיפה לא מספקת כי האכיפה - - -

יעקב אדלר: אותם מקומות שעברו הקורסים וההדרכות וההכשרות והדברים האלה, התחילה עבודה בשטח?

יוחאי וג'ימה: כן.

יוחאי וג'ימה: כן.

קריאה: לא אושר חוק עזר.

יוחאי וג'ימה: לא, אצלכם אולי לא.

יעקב אדלר: רגע, רגע.

יוחאי וג'ימה: חוק עזר, אנחנו בניסיון לסייע לרשויות המקומיות עשינו איזה חוק עזר שעבר בתל אביב, עשינו לו שכפול, גם למשרד הפנים שלחנו אותו וגם לרשויות המקומיות, כדי שיוכלו להעביר אותו, שיהיה להם הרבה יותר קל בניסוחו.

יעקב אדלר: אגב, על זה דיברנו באחת הישיבות.

יוחאי וג'ימה: כן.

יוחאי וג'ימה: עשינו את זה, יחד עם פורום ה-15 נקדם את זה.

יוחאי וג'ימה: אני אומר שהאכיפה של הרשויות המקומיות, צריך להבין, זה רק על המדרכה.

יוחאי וג'ימה: מה שקשור לכביש, אם אין אכיפה מקבילה ומשלימה, אז אנחנו פה מאבדים את האפקט.

יוחאי וג'ימה: זה לגבי הנושא של האכיפה בערים.

יעקב אדלר: באיזה ערים האכיפה התחילה לעבוד חזק?

יוחאי וג'ימה: רמת גן, תל אביב, רעננה, נתניה, ראשון, כפר סבא.

קריאה: כמה רשויות?

יוחאי וג'ימה: יש בערך 12 רשויות.

יוחאי וג'ימה: והן גדולות.

קריאה: לא חזק בתל אביב.

יוחאי וג'ימה: לגבי האופניים, כמה דברים שעלו כאן.

יעקב אדלר: בקצרה.

יוחאי וג'ימה: בקצרה.

יוחאי וג'ימה: א.

יוחאי וג'ימה: זה הניראות שלהם, אני מסכים איתך.

יוחאי וג'ימה: אני גם רוכב אופניים.

יוחאי וג'ימה: הניראות של האנשים על האופניים, אפשר למצוא איזה שהוא אלמנט כזה או אחר.

יוחאי וג'ימה: אני גם רץ קצת אז יש גופיות, יש דברים שהם ממש קלים לשים, או איזה אלמנט מיגון, קסדה חובה, אכיפה משלימה דיברתי, ואני חושב שדבר שיש עליו מחלוקת אבל אין מניעה, אנחנו חייבים לעשות רישיון לאופניים חשמליים.

יוחאי וג'ימה: חייבים.

יוחאי וג'ימה: אחרת אנחנו מעלים ילדים פה, אין, אנחנו חייבים להמשיך, כמו שבנושא האכיפה שהעלינו את זה בפעם הראשונה שהפקחים יאכפו את זה, זרקו אותנו מהמדרגות, אבל לקח ארבע-חמש שנים, ובסוף נתנו גם את זה.

יוחאי וג'ימה: אז אני אומר, גם הנושא של רישיון.

יוחאי וג'ימה: דבר אחרון, נושא התקציב.

יוחאי וג'ימה: תקציב הפעילות של מטות הבטיחות, קוצץ בחמש השנים האחרונות מ-30 מיליון שקלים ל-18 מיליון שקלים.

יוחאי וג'ימה: אני חושב שיש אולי איזו שהיא קורלציה לתקציב שלהם.

רחלי טבת ויזל: אני אענה על זה.

רחלי טבת ויזל: יש שני סוגים של תקציבים שהעירייה מקבלת.

רחלי טבת ויזל: אחד – זה תקציב שהיא מקבלת מאתנו לדברים שקשורים לחינוך, הסברה וכולי, ואחד תקציב שהיא מקבלת ממשרד התחבורה לתשתיות רכות כמו צביעה.

רחלי טבת ויזל: אלה שני תקציבים שונים לחלוטין.

יעקב אדלר: כשאתה מדבר על מטות הבטיחות זה צביעה ודברים כאלה?

יוחאי וג'ימה: לא, לא.

יוחאי וג'ימה: פעילות שלהם בנושא של הסברה וחינוך.

רחלי טבת ויזל: זה נגזר מתקציב הרלב"ד, אין פה יותר מדי - - - אלה התקציבים ש- - -

יעקב אדלר: רגע.

יעקב אדלר: תנו לי.

יעקב אדלר: אתם יודעים שאני מבין מהר כשמדברים לאט.

יעקב אדלר: אין תקציב של משרד התחבורה מעבר למה שאתם מעבירים- - -

רחלי טבת ויזל: יש.

רחלי טבת ויזל: אני מסבירה.

יעקב אדלר: לא לצביעה.

יעקב אדלר: להסברה ולדברים הללו.

רחלי טבת ויזל: הסברה, מעבר לתקציב שאנחנו מעבירים, אין.

רחלי טבת ויזל: אבל יש הרבה מאוד דברים שאנחנו מעבירים בהסברה ובחינוך לא דרך הרשות המקומית אלא דרך מערכת החינוך או דרך מערכות אחרות.

רחלי טבת ויזל: התקציב נגזר מגודל העיר ומספר היפגעויות בעיר, ומתקציב הרלב"ד כפי שמאושר על ידי - - -

יעקב אדלר: כמה היום בתקציב שלכם מיועד להסברה ולרשויות?

רחלי טבת ויזל: 15 מיליון.

צביקה דן: - - - בעוד סביב ה-17 מיליון.

שלמה דולברג: כמה זה היה לפני 5 שנים?

שלמה דולברג: 40?

שלמה דולברג: 30?

רחלי טבת ויזל: גם היה 500.

יעקב אדלר: בעבר זה היה, הם היו מחלקים מתנות, ניידות, כל מיני דברים כאלה.

יעקב אדלר: זה היה מקום חלוקה כזה.

יעקב אדלר: אוקיי.

רחלי טבת ויזל: אנחנו מוכנים לקבל תקציב יותר גדול ולהעביר אותו הלאה בשמחה רבה.

יעקב אדלר: כשאתה הולך לוועדת כספים עכשיו תגיד לגפני שביקשתי, שינסה.

יעקב אדלר: לפני שאתן לשלמה אני רוצה שאלה לנציג האוצר.

יעקב אדלר: קודם כל אני מפנה אליך גם את הבקשה הזאת, לנסות להעביר את זה הלאה למרות שאתה יותר בחלק הביצועי, או גם הרלב"ד - - -.

יעקב אדלר: באמת לראות, כי בסך הכל מדובר פה על המטות העירוניים שבעצם עושים את הפעילות של התכלול וההסברה, שהם בכסף קטן יחסית למדינה עושים דברים שהם חשובים מאוד.

יעקב אדלר: מה שרציתי ממך זה נתון לפני שאני מעביר לשלמה, כי יכול להיות שזה גם רלבנטי, מה התקדם בעניין ניצול תקציבי הפיתוח של הרשויות המקומיות?

יעקב אדלר: כי דיברנו אז בזמנו שיש איזה שהוא דיליי בין האישור של התקציב לבין שהרשות מבצעת עושה את מעגל התנועה או את הצומת או את הרימזור או את מה שהיא צריכה לעשות.

יעקב אדלר: האם יש שיפור בעניין הזה, האם זו נקודה שצריך עוד לעורר אותה ולדבר עליה הלאה, לפני ששלמה ידבר.

יעקב אדלר: בבקשה.

אלי מורגנשטרן: אני רפרנט תחבורה באגף תקציבים, משרד האוצר.

רחלי טבת ויזל: אנחנו תוהים אם זה משרד התחבורה או הרשות המקומית צריכה לעשות את מעגל התחבורה, בדיוק בנושא שאדוני שואל עליו.

יעקב אדלר: הביצוע?

יעקב אדלר: הרשות המקומית עושה את זה.

רחלי טבת ויזל: בסדר, רגע.

רחלי טבת ויזל: נכון.

אלי מורגנשטרן: בנוגע לפעילות שעכשיו הזכרתם, של הסברה בתוך הרשויות המקומיות, אני פשוט שומע מזה פעם ראשונה, אני לא מכיר את התחום.

יעקב אדלר: אוקיי, אני ביקשתי עכשיו את בדיקתך ואפילו - - -

אלי מורגנשטרן: אני יודע שיש פעילות כזו, ואני אשמח אם הרשות תציג תכנית עבודה שהיא רוצה תקצוב, אנחנו נבחן אותה ברצינות.

יעקב אדלר: הרשות מוגבלת קצת בבקשות האלה, אז אני אשמש לה כפה בעניין הזה, ואל תשאל אותי גם למה.

אלי מורגנשטרן: אנחנו משתדלים להתייחס במלוא הרצינות לכל בקשה וכל פניה שהרשות לבטיחות בדרכים, לעשות כל מאמץ לתרום ולמצוא את המקורות התקציביים לכל פעילות נדרשת.

יעקב אדלר: אני מבקש את תשומת לבכם לעניין הזה ואני סומך עליכם.

אלי מורגנשטרן: בסדר גמור.

אלי מורגנשטרן: לגבי הסיפור של ניצול תקציבים ברשויות המקומיות, אני אגיד משפט אחד, אני חושב שיותר מתאים שמשרד התחבורה ידברו על זה.

אלי מורגנשטרן: היה שיפור מאוד מאוד משמעותי בעבודה בתחום הזה בשנה האחרונה, מתוך הסל שנועד לבטיחות בדרכים, ההקצאה של התקציבים המוגדרת מאוד לטיפול בבעיות תשתית שקשורות בתאונות דרכים עלתה דרמטית, מספר גבוה יותר של פרויקטים יצאו לדרך, אבל אני חושב שנסתפק במילים האלה ואני אתן למשרד התחבורה להרחיב.

יעקב אדלר: משרד התחבורה רוצה להשלים בשתי מילים?

נעה סגל ליפשיץ: כן.

נעה סגל ליפשיץ: אני אחראית על התשתיות.

נעה סגל ליפשיץ: בעצם באמת לאחרונה עשינו מהלך מאוד גדול עם הרשויות, שלחנו לכל רשות את כל ההתחייבויות - - - שפתוחות ובעצם האצנו ברשויות לנצל את התקציב, קצת איימנו שאם לא, ניקח את זה בחזרה.

נעה סגל ליפשיץ: אבל זה באמת גרם לתנופה מאוד מאוד גדולה ואנחנו רואים עכשיו עליה בניצול התקציבים, וגם כמובן כמו שאלי הסביר, יש גם תקציבים חדשים שניתנים, וגם התקציבים הישנים - - -

יעקב אדלר: הדגש כרגע על הניצול.

יעקב אדלר: אתם רואים סגירת פער בין האישור לניצול?

נעה סגל ליפשיץ: כן.

נעה סגל ליפשיץ: חד משמעי.

יעקב אדלר: ואתם עוקבים אחרי זה.

נעה סגל ליפשיץ: אנחנו גם עוקבים אחרי זה וגם עושים מהלך של להיות הרבה יותר יזמים בכיוון הרשויות.

נעה סגל ליפשיץ: לפעמים יש כל מיני בעיות מול מקורות, דברים כאלה, עוזרים לרשויות להסיר את החסמים ולהתקדם בכיוון טוב שם.

יעקב אדלר: תודה.

יעקב אדלר: טוב.

יעקב אדלר: יעקב דולברג.

יעקב אדלר: אתה נרשמת?

אורי קריב: חשוב לי לדבר כשהמנכ"ל נמצא פה, כי זה קשור לשניכם בדיוק ואלה צעדים פרקטיים שאפשר לעשות.

יעקב אדלר: שזה קשור לשלטון המקומי?

אורי קריב: כן.

אורי קריב: בדיוק.

יעקב אדלר: אז בקצרה.

אורי קריב: אני מנכ"ל safer place, אנחנו נותנים את מצלמות האכיפה לנת"צ וחניה ברשויות מקומיות.

יעקב אדלר: בסדר.

יעקב אדלר: עכשיו הבנתי.

אורי קריב: בין היתר אנחנו נותנים אותם לבני ברק שלך, לראשון של ישראל, לתל אביב, ירושלים ועוד.

אורי קריב: מקום שמבוצעת בו אכיפה על ידי הרשות - - -

יעקב אדלר: - - - על הפרסומת.

אורי קריב: נכון.

אורי קריב: אבל יש לי במה להתגאות.

אורי קריב: מקום בו מבוצעת אכיפה במצלמה על ידי רשות, יש ירידה של בין 50%-80% בעבירות.

אורי קריב: הירידה הזאת קורית תוך שלושה חודשים בלי פקק בבתי המשפט, וזה לא כי המשטרה רעה, כי פשוט רשות יכולה לעשות הכל, היא יכולה לשים עמוד, לשים חשמל וכולי.

אורי קריב: אם נעביר לרשויות את הסמכות לאכוף אי מתן זכות קדימה להולך רגל, מאותן מצלמות שהם כבר שמו, הם יכולים תוך שלושה חודשים להוריד לכם את ההיפגעות של הולכי רגל במעברי חציה, ואפילו לא צריך בשביל זה כסף.

אורי קריב: כי בזמן שהציבור - - - הרשות מקבלת את הדו"ח, אף אחד לא מבקש טובות ממשרד האוצר, רואים את השינוי בכביש מיד.

אורי קריב: פורום ה-15 רוצה את זה, ונמצאים פה נציגי רשויות שיגבו את הבקשה.

אורי קריב: כל מה שצריך, כמו שהעבירו לרשויות את הסמכות לנתיבי תחבורה ציבורית, לתת להם - - -

יעקב אדלר: מה עמדת המשטרה בעניין הזה?

יעקב אדלר: אגב?

סימונה זילבר: אנחנו פועלים לקדם מול רשויות אפשרות לקבל את החומר המצולם הזה כדי לבצע אכיפה.

סימונה זילבר: זאת אומרת שהאכיפה תהיה שלנו על הבסיס הראייתי שהם אוספים.

יעקב אדלר: אני שאלתי שאלה אחרת.

יעקב אדלר: האם יש איזו חשיבה.

יעקב אדלר: ברור שהחלטה עוד אין, אחרת היינו יודעים עליה.

יעקב אדלר: האם יש איזו שהיא חשיבה להאציל עוד סמכויות מסוימות מאוד לטובת העיריות, הרשויות, הפיקוח - - -

ישראל מוטעי: לחברות הביטחון שיש לנו.

ישראל מוטעי: זה כמו משטרה.

סימונה זילבר: אני אומר.

סימונה זילבר: כל הצעה כזאת נשקלת לגופו של עניין, לאחרונה הייתה פניה של פורום ה-15 למשל להרחיב סמכות פקחים לנושא אכיפה כלפי דו גלגלי, כלפי אופנועים, במעברי חציה.

סימונה זילבר: אנחנו הבענו הסכמה.

יעקב אדלר: נכון.

יעקב אדלר: חגית רשומה על הפטנט הזה.

סימונה זילבר: אנחנו הבענו הסכמה לעניין הזה.

סימונה זילבר: זאת אומרת שהם לא אוכפים רק על מדרכות או בשבילים, אלא בעניין של - - -

יעקב אדלר: יש דיונים בעניין הזה?

סימונה זילבר: בוודאי.

יעקב אדלר: אז בדיונים הללו תחשבו, במקום לדון רק אחרי פניה, תנסו אתם לחשוב פעם קודם, להכין את עצמכם קודם, להגיד "אנחנו כמשטרה לא הולכים לפזר את הסמכויות שלנו לכל דורש", אבל יש X דברים שיכול להיות שרשויות שיגלו רצינות ויתחייבו, והפקחים יעברו הכשרות מסוימות, בדברים נקודתיים מאוד מאוד מאוד שהם גם הכי קריטיים מבחינת סכנת נפשות, אני חושב שחשיבה מקדימה שלכם לא צריכה לעמוד בפניה שלהם.

יעקב אדלר: זאת אומרת יכול להיות, אפילו – שוב, אני מדברת למשטרה עם העתק לרלב"ד.

יעקב אדלר: גבירתי, אני מציע חשיבה שבעצם תיקחו מגוון של עבירות, לא רבות מדי, כי בסוף גם הפיקוח העירוני יתמוטט.

יעקב אדלר: אני מדבר על כמה דברים נקודתיים שבהם אפשר לתת, באמצעים כאלה ואחרים.

רחלי טבת ויזל: אני מזכירה שאנחנו מפעילים את שומרי הדרך מול המשטרה וזה עובד נפלא.

יעקב אדלר: כן, אבל שוב החומר מגיע למשטרה והכל.

יעקב אדלר: וזה בסדר, וזה עובד מצוין.

סימונה זילבר: החומר מגיע למשטרה וגם מטופל.

יעקב אדלר: כן.

יעקב אדלר: ואני רוצה לשבח את המשטרה שגם הוסיפה כח אדם לעניין הזה.

יעקב אדלר: נכון?

יעקב אדלר: אז הנה, גם התודה.

יעקב אדלר: חבר'ה, אני מעורר דברים, אני נודניק בדברים האלה, אבל יוצאים מזה דברים טובים גם לפעמים.

יעקב אדלר: תחשבו, יכול להיות שיש נקודות שאפשר לתת את הסמכויות לרשויות שבאמת יוכיחו.

יעקב אדלר: ואגב, בנושא המצלמות והכל, יש גם מקומות שמנצלים את זה טיפה לרעה, את נושא הדו"חות המצולמים כאלה ואחרים, זה הפך להיות גם איזה קצת מענק איזון שלא דרך משרד הפנים, לכיסוי גירעונות.

יעקב אדלר: אני לא אוהב את זה כל כך, אסור לעשות בזה שימוש יתר.

יעקב אדלר: אני לא מדבר על עבירות של מעבר חציה ודברים כאלה, כן, לפעמים עושים עם זה קצת יותר מדי ובשעות שאולי לא צריך לעשות את זה וכולי, אבל זו רק הערה, כי יש עיר אחת שאני לא רוצה לנקוב בשמה שעושה את זה.

ישראל מוטעי: אנחנו בראשון היום ישבנו עם מפקד התחנה, ואנחנו מקדמים את חיבור התחנה למוקד המצלמות שלנו, למעלה מ-150 מצלמות מפוזרות בצמתים, בצירים המרכזיים, בבתי הספר, אנחנו מחברים את המשטרה ומשם תהיה אכיפה.

ישראל מוטעי: אז נחשוף את זה שאין להם שוטרים.

יעקב אדלר: אנחנו רוצים שכולם ידברו.

יעקב אדלר: שלמה, בקצרה.

שלמה דולברג: תודה על הדיון אדוני היושב ראש, תודה למשתתפים.

שלמה דולברג: אני מתנצל שאני צריך ללכת לוועדת כספים, אפילו גולומב בא לקחת אותי.

שלמה דולברג: הוא חשב ששכחתי את הדיון.

שלמה דולברג: אני רוצה להגיד תודה מיוחדת פה למתנדבים, יש פה מתנדבים של עמותות שעוסקות בנושאים האלה.

יעקב אדלר: נכון.

יעקב אדלר: ואני רוצה שהם ידברו, לכן אתה צריך לקצר.

שלמה דולברג: אני רוצה להגיד לכם בשמי תודה.

שלמה דולברג: אתם עושים עבודה יפה ועל חשבון זמנכם הפרטי וצריך להעריך את זה, ואנחנו מעריכים את זה.

שלמה דולברג: תודה לרלב"ד על שיתוף הפעולה.

שלמה דולברג: אנחנו נשתף פעולה בכל מה שניתן.

שלמה דולברג: צריך לקחת בחשבון שהנתונים שהוצגו כאן, חלקם על תרבות נהיגה ספציפית עירונית, הם נתונים די מפתיעים, אבל בוא נניח שהם נכונים, יש בעצם שני סוגים של פתרונות.

שלמה דולברג: סוג אחד, פתרון חינוכי שאפשר לסייע בו במערכת החינוך עם משרד החינוך ועם הרשויות המקומיות, והסוג השני זה אכיפה.

שלמה דולברג: הפרטנר העיקרי, הגורם העיקרי שמסוגל לעשות אכיפה זה המדים הכחולים של המשטרה.

שלמה דולברג: עם כל הכבוד, אני יוצא מהבית, לא ראיתי שוטר עומד ליד מעבר חציה.

שלמה דולברג: ראיתי צ'קלקה עומדת ב- - - לא ראיתי שוטר עומד, למתן זכות קדימה או ליד מעבר חציה.

שלמה דולברג: יתכבדו, עם כל הכבוד, יצאו מהאוטו, יראו את הנוכחות שלהם ויפגינו אכיפה בתוך העיר.

שלמה דולברג: אני אומר את זה בהערכה למשטרה, אני חושב שצריך לעשות את זה.

שלמה דולברג: כל הרעיונות שעכשיו דיברנו עליהם, על מצלמות ושילוב בין מערכת אכיפה למערכת העירונית, אנחנו רוצים לבדוק את זה ברמה חיובית, אנחנו נשמח לעזור, כאשר צריך לקחת בחשבון שעדיין היכולות שלנו כרשויות מקומיות על הכביש הן מוגבלות.

שלמה דולברג: אין לנו את היכולות האלה, עד היום המשטרה לא נתנה לנו אפילו את זכות העיכוב במקרים עוד יותר בולטים.

שלמה דולברג: אנחנו נמשיך בסיוע, נשתתף בפורומים שלך, אנחנו גם מזמינים את כל הנוכחים לפורום שיתקיים אצלנו ב-12.7.

שלמה דולברג: זימנו רשויות מקומיות, זימנו את כל הנוגעים בדבר ונשמח להמשיך בשיתוף הפעולה ואני מתנצל שאני צריך ללכת.

יעקב אדלר: תודה רבה.

יעקב אדלר: יישר כח על שיתוף הפעולה שקיים.

יעקב אדלר: גם הנושא של סגירת הפערים בין התקצוב לבין הביצוע, שלמה נרתם לזה בזמנו, הוציא מכתב לכל הרשויות עם העתקים אלינו ואני חושב שזה באמת הביא את התוצאות.

יעקב אדלר: חגית אוריין בבקשה.

חגית אוריין: תודה רבה.

חגית אוריין: אני פועלת כחמש שנים בהתנדבות למען בטיחות הולכי הרגל, גרה במרכז תל אביב.

חגית אוריין: יש לי כמה נקודות אבל לפני כן, מה יעזרו לי המצלמות במעברי החציה כאשר מתוך עשרה כלי רכב במעבר החציה, מרבית אלה שלא מאטים במעבר, זה החשמליים.

חגית אוריין: לחשמליים אין שום לוחית זיהוי.

חגית אוריין: אז מה בדיוק תצלם המצלמה?

חגית אוריין: רוכב ג'ינג'י שברח?

חגית אוריין: אז זה לא עוזר.

חגית אוריין: אני מאוד שמחה שקיבלו את ההצעה שלי והמשטרה שוקלת סוף סוף את הבקשה שלי שהפקחים יקבלו סמכויות אכיפה במעברי החציה בכיוון הנסיעה.

סימונה זילבר: זה לא שוקלת, זה הסכימה.

חגית אוריין: אני יותר מאושרת ברגע זה.

חגית אוריין: הם כבר נמצאים שם.

חגית אוריין: כלומר הם לא נמצאים, אבל יש להם את הסמכות.

יעקב אדלר: חגית תמשיכי הלאה.

יעקב אדלר: את ראית שזה בטיפול.

יעקב אדלר: בואי נהיה פרקטיים.

יעקב אדלר: אני אומר את זה לפרוטוקול, את היית מאלה שצעקו על זה הרבה זמן ויש שכר לפעולתך.

יעקב אדלר: הלאה.

יעקב אדלר: בואי נתקדם.

חגית אוריין: אוקיי.

חגית אוריין: אין אכיפה בתוך הערים של משטרת התנועה.

חגית אוריין: אין גם הרתעה.

חגית אוריין: שימו לי שוטר אחד או שני שוטרים ברחוב ראשי ואתם תראו את האפקט, כי אני רואה את זה, כשעומד שוטר אחד אני עומדת ומסתכלת מה קורה לכל המתניידים על המדרכות ועל הכביש.

חגית אוריין: שוטר אחד בלבד.

חגית אוריין: גם כשהוא ילך, יהיה אפקט אדיר.

חגית אוריין: בכל רגע שיש תאונות על הכבישים כל הדו גלגליים עולים למדרכות.

חגית אוריין: אנחנו קשורים ככה בהם.

חגית אוריין: יש ריבוי תאונות דו גלגליים בכבישים התוך עירוניים.

חגית אוריין: מרביתם רוכבים כמו רוכבי קמיקזי.

חגית אוריין: אני יודעת שרובם קמיקזים.

חגית אוריין: זו גם אשמת המכוניות, זו גם אשמת תשתיות, רובם קמיקזים.

חגית אוריין: המראות שאני רואה שהם דוהרים באור אדום, חשופי גולגולת, זה דברים שאני, אין שום - - -

יעקב אדלר: אפילו בלי כיפה.

יעקב אדלר: לא רק קסדה.

חגית אוריין: חבר'ה, בלילה הם טסים ללא קסדות ובלי פנסים, בלי פנסים, שזה משהו שאני לא קולטת ואני רכבתי שנים.

יעקב אדלר: אוקיי.

יעקב אדלר: אני מקווה שאנחנו לקראת סיום בזה גם כן.

חגית אוריין: ברגע שמוטי מורל כזה נדרס, או שהילד ברמת גן שעה אחריו נדרס, כולם עולים למדרכות.

חגית אוריין: גם אלה שירדו בטובם, חוזרים למדרכות.

חגית אוריין: אין אכיפה.

יעקב אדלר: אוקיי.

יעקב אדלר: חגית, לסיום?

חגית אוריין: אני רק רוצה להסביר לכם, ברגע שהרשות, עירית תל אביב אומרת לכם "הסמכנו 80 פקחים לאכיפה על המדרכות" תדעו לכם שמתוך ה-80 האלה, הם לא ייעודיים.

חגית אוריין: מה זה לא ייעודיים?

חגית אוריין: 70 מהם אוכפים ניקיון וחניה על אדום ולבן.

חגית אוריין: עשרה מהם אוכפים בכל תל אביב, כאשר חולדאי מולי, בפגישה עם תומר חגית, לא תהיה אכיפה בכל השכונות.

חגית אוריין: כלומר אין אכיפה, יש שכונות מלאות שלא היה פקח אחד מעולם וגם לא תהיה אכיפה.

יעקב אדלר: חגית תודה רבה.

חגית אוריין: רק רגע.

חגית אוריין: עכשיו, אין גם תשתיות רכיבה בתל אביב.

חגית אוריין: מספיק להגיד שיש בתל א ביב, כי אין תשתיות רכיבה לעומת כמות הנסועה שיש בתל אביב.

חגית אוריין: דבר נוסף שנורא חשוב להגיד - - -

יעקב אדלר: ואחרון.

חגית אוריין: בסדר.

חגית אוריין: אני אתאפק.

חגית אוריין: יש לי המון להגיד לכם, על כל מה ששמעתי פה.

חגית אוריין: אתם כל הזמן מדברים על הדרכה בבתי הספר.

חגית אוריין: אם לא תדריכו את ההורים, זה לא שווה כלום.

חגית אוריין: אם לא תתפסו את ההורים ותסבירו להם, הילדים – לא יעזור.

חגית אוריין: לתאונה של ילד נדרס ברמת גן - - -

רחלי טבת ויזל: מחר בבוקר יש שידור רדיו.

יעקב אדלר: שידור רדיו חד פעמי?

רחלי טבת ויזל: לא, קמפיין.

רחלי טבת ויזל: מחר בבוקר.

רחלי טבת ויזל: קמפיין הסברה להורים בנושא הגיל המותר לאופניים חשמליים וב-22 למאי קמפיין טלוויזיה על הקסדות.

רחלי טבת ויזל: אבל מחר בבוקר עולה על אופניים חשמליים, מיועד להורים.

רחלי טבת ויזל: יש שם ממש אחד שאומר "הורים, תדעו, רק מגיל 16" וכולי.

חגית אוריין: עוד מילה אחת בבקשה.

חגית אוריין: תראו, אני גמלאית ואני רואה מה קורה עם הגמלאים בעיר.

חגית אוריין: חייבים להגיע בכל הרשויות למרכזים הקהילתיים, לבתי אבות, לכל מקום שיש בו ריכוז גמלאים ולהסביר להם את הסכנות שבהתניידות במרחב העירוני.

חגית אוריין: אני רואה איך הם מתניידים, איך הם מסכנים את עצמם וזה גם בכבישים וגם במדרכות.

חגית אוריין: אני עדיין לא מדברת על תשתיות שבכלל לא מותאמות, לא ברמזורים ולא במעברי חצייה.

יעקב אדלר: חגית, יש עוד אחרים שרוצים לדבר.

יעקב אדלר: תודה לך ותודה על ההשתתפות שלך ותודה גם על הדברים שאמרת.

יעקב אדלר: אפרת דוד, חברת מועצה מטירת הכרמל בבקשה.

יעקב אדלר: רק בקצרה כדי שבאמת כולם יספיקו לדבר.

אפרת דוד: תודה רבה על זכות הדיבור.

אפרת דוד: קצר, אני רק רוצה רגע להחזיר, דיברנו פה - - -

יעקב אדלר: רק לא לחזור על דברים שנאמרו אלא נקודות חדשות.

יעקב אדלר: כל רעיון טוב יתקבל בברכה.

אפרת דוד: אני רוצה להחזיר רגע את הדיון לנושא של אחריות הרשות על הנושא של התשתיות.

אפרת דוד: כמו שאמרתי, אני מטירת הכרמל ואני מגיעה בפעם השנייה לוועדה ומייצגת את כלל התושבים לגבי הדרישה לרמזור בצומת הדרומי בטירת כרמל.

אפרת דוד: צריך להבין, אנחנו מדברים על צומת שעוברים בה 20,000 רכבים ביום, הצומת הזאת לא מרומזרת - - -

יעקב אדלר: נציגת משרד התחבורה.

אפרת דוד: אני לא מדברת על הולכי רגל שאין שם לא מעבר חציה ולא שום דבר.

יעקב אדלר: מי שאחראי על התשתיות, גבירתי אני רוצה לעזור לך.

יעקב אדלר: אנחנו בדרך כלל לא רוצים להפוך את הוועדה לתכנית כבקשתך, אבל חברת מועצה שבאה כבר פעם שניה מטירת הכרמל וזועקת, אני מבקש, זה תחת הפיקוד שלך?

יעקב אדלר: תקשיבו, אני מבקש אישית לקבל תשובה על עניין הזה עם העתק אליי.

אפרת דוד: אז זהו, התשובה של משרד התחבורה הייתה, האחרונה שב-2020 רק יוצאים למכרז.

אפרת דוד: לא מתחילים את העבודות, אני מדברת על צומת שיש בה תאונות יום-יום, על צומת שילדים צריכים לעבור אותה - - -

יעקב אדלר: על איזה היקף עבודה מדובר שם?

אפרת דוד: 250,000 שקל.

אפרת דוד: רמזור.

אפרת דוד: 250,000 שקל.

נעה סגל ליפשיץ: זה לא מדויק.

נעה סגל ליפשיץ: אני מכירה את הסיפור הזה, באמת מה שקורה שהמקום הוא באמת מסוכן ואת צודקת ב-100%.

יעקב אדלר: אבל?

נעה סגל ליפשיץ: הוא בעייתי מבחינת תשתיות ואנחנו הכרנו את הטיפול שלו בתוך המוקד סיכון שלנו, זאת אומרת שהוא מיועד לטיפול מהיר.

נעה סגל ליפשיץ: - - - אני לא זוכרת - - -

נעה סגל ליפשיץ: 2020 זה לא - - -

יעקב אדלר: סליחה, אני מבקש.

יעקב אדלר: את רוצה לנהל במקומי, זה בסדר.

נעה סגל ליפשיץ: בעצם מה שקורה שהצומת הזאת, - - - שטיפול בכביש 4 וכשאנחנו מדברים על מכרז ב-2020 זה לא מכרז לטיפול בצומת.

נעה סגל ליפשיץ: אני לא זוכרת את המספר המדויק, אבל זה כמה מיליונים.

נעה סגל ליפשיץ: 5, 7, 9, אין דבר כזה רמזור - - - כמו שהיא אומרת, לזה לא קיים - - -

יעקב אדלר: רגע, יכול להיות מה שכן קיים, נער הייתי וגם זקנתי והייתי בדברים האלה, שלפעמים יש משהו דחוף במקום מסוים שהוא פרויקט של 250,000, 300,000 שקל.

יעקב אדלר: רק באים אלה שבודקים את הכדאיות הכלכלית של פרויקטים ואומרים "אנחנו תיכף מגיעים עם מגה פרויקט, חבל על הכסף" המגה פרויקט לוקח לו מגה של זמן להגיע, ובינתיים אנשים נהרגים.

יעקב אדלר: אני מבקש, אל תתני לי תשובה עכשיו.

יעקב אדלר: אוקיי?

נעה סגל ליפשיץ: אבל יש, אם אתה רוצה.

נעה סגל ליפשיץ: אם לא - - -

יעקב אדלר: לא, אני לא רוצה להפוך את זה ל- - - אני רוצה תשובה דרך מנהלת הוועדה אם אפשר, אליי.

יעקב אדלר: אני מבקש שתבחני את העניין הזה, כי אם הפרויקט הגדול ייקח לו עוד זמן ויש משהו יותר מינורי באזורים כאלה שיכול להיעשות, אנא שייעשה.

יעקב אדלר: תודה רבה.

נעה סגל ליפשיץ: אנחנו באמת - - - מכיוון שאנחנו מודעים לסכנה שבצומת, יש - - - זה בתהליך - - - הסדרים זמניים בצומת כדי לתת את המענה ולא לחכות עד 2020 - - -

יעקב אדלר: תודה רבה.

יעקב אדלר: לסיום.

יעקב אדלר: מילה לסיום.

אפרת דוד: אני מבקשת את המעקב של הוועדה עלזה, אנחנו מקבלים את ההבטחות האלה כבר שש שנים.

יעקב אדלר: בואי, אני עשיתי לך ג'סטה, כי אחרת יבואו לי כל חברי המועצה עם כל מיני דברים.

יעקב אדלר: באת מרחוק, ריחמתי עלייך, עשיתי את הג'סטה הזאת, אם הצלנו כמה אנשים אז גם - - -

אפרת דוד: אנחנו צריכים להציל את האנשים.

אפרת דוד: תודה רבה.

יעקב אדלר: תודה רבה.

יעקב אדלר: יחיאל מונטג.

יעקב אדלר: עמותת "עיניים בדרכים" בקצרה.

יעקב אדלר: שוב, לברך אתכם על העבודה שאתם עושים ועל הדברים שאתם עושים.

יחיאל מונטג: בוקר טוב.

יחיאל מונטג: אני מעמותת "עיניים בדרכים".

יחיאל מונטג: רק מילה לחגית.

יחיאל מונטג: מיזמי "נשק וסע" שאנחנו מריצים בכל הארץ, מוטו הפתיחה תמיד במצגות "כולנו אחראים לבטיחות בדרכים" זה נאמר במפורש מהילד הכי קטן ועד למנהלת או מנהל בית הספר.

יחיאל מונטג: אני רוצה להדגיש את השפעת בתי הספר על התחבורה ברשויות כי כשבתי הספר לא בחופשה רואים את העומס בכבישים.

יחיאל מונטג: מה קורה ביום הראשון של חופשת פסח?

יחיאל מונטג: בום, פתאום אפשר לנסוע בכיף בכל מקום.

יחיאל מונטג: וזה אומר משהו.

יחיאל מונטג: כאשר אנחנו ניישם את מיזם "נשק וסע" בכמה שיותר בתי ספר אנחנו נתקרב למצב הזה, וזו כמובן המטרה שאנחנו חותרים אליה.

יחיאל מונטג: מנתונים שקיבלנו מהרשות הלאומית לבטיחות בדרכים עולה שבימי חופשה יש פחות תאונות מאשר בימי לימודים רגילים.

יחיאל מונטג: קיבלנו את זה ממחלקת המחקר.

יחיאל מונטג: זה דבר אחד.

יחיאל מונטג: עדכון קצר, בימים האחרונים - - -

יעקב אדלר: אתם נפגשתם עם הרשות הלאומית?

יחיאל מונטג: בוודאי.

רחלי טבת ויזל: קודם כל הם קיבלו פרס בכנסת ביום הבטיחות האחרון.

רחלי טבת ויזל: בוודאי.

רחלי טבת ויזל: אנחנו מאוד - - - את העבודה, יש עבודה משותפת על מנת לראות איך מרחיבים את זה לכל, בוודאי.

יחיאל מונטג: קשר שהולך ומעמיק.

יעקב אדלר: יפה.

רחלי טבת ויזל: קשר מעמיק, ואנחנו חושבים שהעבודה שלהם - - -

יעקב אדלר: הוא מעמיק עד תקציבים - - -

רחלי טבת ויזל: העבודה שלהם היא משמעותית ביותר.

יעקב אדלר: אני יודע את זה, אני רק רציתי לדעת, גם אתם יודעים.

יעקב אדלר: אוקיי.

יעקב אדלר: משפט לסיום.

יחיאל מונטג: אנחנו מרחיבים את המיזם, ממש השבוע יצא מיזם חדש נוסף בבקעה אל גרביה ועוד שניים מתווספים ממש בקרוב בבאר שבע.

יחיאל מונטג: תגובת הורה מבית ספר ששמענו אותה לפני שבוע - - -

יעקב אדלר: לסיום, עם טעם טוב.

יחיאל מונטג: קצר קצר.

יחיאל מונטג: הורה שחווה את המיזם, הוא פתח את החלון ואמר "סוף סוף אין פקקים".

יחיאל מונטג: אז זאת החשיבות של המיזם ברשויות.

יחיאל מונטג: משפט אחרון, רחלי, בקשה לרשות.

יחיאל מונטג: גילינו שההנחיות של ווייז גורמות לגודש ליד בתי ספר.

יחיאל מונטג: היה לנו ניסיון אחד בהוד השרון, ראינו פקק מאוד רציני.

יחיאל מונטג: עברנו ממכונית למכונית "למה עברת דרך פה?

יחיאל מונטג: " "כי ווייז הנחה אותי".

יחיאל מונטג: העברנו איזה שהוא מסר לווייז וזה פסק.

יחיאל מונטג: אם אפשר דרככם, כי אנחנו - - -

יעקב אדלר: תודה רבה.

יעקב אדלר: אילן בן סעדון סגן ראש עיר מודיעין.

אילן בן סעדון: תודה לכבוד יושב ראש הוועדה.

אילן בן סעדון: אני סגן ראש העיר בעירית מודיעין מכבים רעות, אני שמח לבשר שדווקא העיר מודיעין זכתה לציון גבוה מבחינת בטיחות בדרכים כי אנחנו עושים עבודה מאוד מאוד מאומצת, אנחנו נמצאים בשטח.

אילן בן סעדון: אני שמח שהוועדה הזאת, הרי בסופו של דבר כל מי שיושב כאן רוצה דבר אחד, לצמצם את הנפגעים ככל שניתן, בסופו של דבר, זה יכול להגיע אפילו למשפחות שלנו.

אילן בן סעדון: יש לי את הזכות גם להודות לך יחיאל שלמדתי ממך המון, אתה הפכת אצלנו להיות בן בית בעיר מודיעין, וגם לך גיל ביילין על כל שיתופי הפעולה, אבל חשוב מאוד לציין שאם אנחנו רוצים באמת לייצר את אותה נקודה שאנחנו רוצים להגיע אליה, חשוב מאוד שנעשה כמה שיפורים כי בסופו של דבר יש לנו את האנשים שרוצים לבוא ולהיות שותפים, יש לנו את האנשים שנמצאים פה ונרתמים ומתנדבים, אבל עדיין חשוב לקחת גם את הנושא של בטיחות בדרכים, לפחות למצב שם תקן שיהיה מחייב ומתגמל ושיהיה מעמד ברשות לבטיחות בדרכים.

אילן בן סעדון: כרגע אין שם מישהו שנמצא וכל הזמן עם היד על הדופק, וחשוב שאנחנו נדאג ונוודא, שיש מישהו שנמצא שם, יש אל מי לפנות, יש מי שמפקח על הדברים.

יעקב אדלר: מה, בכל רשות מקומית?

יעקב אדלר: יש ראש מטה.

רחלי טבת ויזל: מנהל מטה בטיחות שעובד מול הרלב"ד.

אילן בן סעדון: זה צריך להיות בכל רשות על מנת לקחת את העשייה שאנחנו עושים.

רחלי טבת ויזל: אבל יש.

יעקב אדלר: יש.

אילן בן סעדון: מרביתם מתנדבים, גם אצלנו זה על הדרך וחשוב מאוד לתת לו תקן.

יעקב אדלר: אני רוצה לומר משהו בעניין הזה.

יעקב אדלר: רשויות מקומיות חזקות שלא מממנות כזה דבר, זה פשע.

יעקב אדלר: אלה שלא מממנות.

רחלי טבת ויזל: יש חוזר מנכ"ל לגבי חלקיות משרה, אבל יש מקומות קטנים ש- - -

יעקב אדלר: אבל אני חושב שגם חוזר המנכ"ל היה צריך לבוא ולעשות הבדל בין הרשויות האיתנות יותר, החזקות יותר, ופחות.

יעקב אדלר: אלה שפחות, לדעתי, צריכים לקבל איזה שהוא סיוע כדי שיהיה איש, לפחות בחצי משרה, אני מסכים, מצטרף לעניין הזה.

אילן בן סעדון: כי בסופו של דבר מטילים את זה על תפקיד נוסף, על מישהו - - -

רחלי טבת ויזל: עירית מודיעין לא יכולה לממן ראש מטה בטיחות?

אילן בן סעדון: תופתעי, אנחנו מממנים כל כך הרבה דברים, מעדיפים לקחת את הכסף הזה, ויש לנו תכניות כל כך ברורות כמו שעשינו בסמים ואלכוהול, לקחנו פעילים - - -

יעקב אדלר: אתה יודע מה, כשאמרתי רשויות איתנות, התכוונתי גם למודיעין.

יעקב אדלר: אבל אני לא רוצה לנהל את השיחה הזאת עכשיו.

יעקב אדלר: אבל הרעיון שלך הוא נכון, אני חושב שרשויות חזקות, זו שאלה של סדרי עדיפויות.

יעקב אדלר: אז יהיה פחות אומן אחד באירועים כאלה ואחרים ויהיה תקן לעניין הזה.

יעקב אדלר: משפט לסיום.

אילן בן סעדון: עכשיו אני מסתכל גם על - - - , אז קודם כל אני מברך ואני רוצה לומר כדי שבאמת נוכל לבוא עם תוצאות טובות, אני רק רוצה לספר לך, אני נמצא כמעט כל יום בשטח ליד כל בית ספר אחר, אני רואה את הנהגים שנוסעים.

אילן בן סעדון: עשינו קו הפרדה לבן, עם מונטג הלכנו ובדקנו ועשינו את הכל כדי לשפר, אבל בסופו של דבר אנשים - - -

יעקב אדלר: סיכום.

יעקב אדלר: משפט אחרון כי יש עוד שני אנשים שצריכים לדבר.

אילן בן סעדון: חייבים לתת לנו את הכלים כי לפעמים אתה רואה את אותו נהג שנוסע עם הטלפון, הוא עוקף בתוך מעבר חציה, לפעמים חסר את אותו שוטר, חסר את אותו פקח.

יעקב אדלר: אלה הכלים שדיברנו ואנחנו גם עומדים לעשות דיון בעניין הזה, גם תובנות שבאו מכאן וגם כבר התחלנו לבקש ישיבה בעניין של האכיפה של כל הדברים הללו.

יעקב אדלר: גיל ביילין, זוכה פרס יו"ר הכנסת לבטיחות בדרכים ואחרון חביב ד"ר יעקב אדלר.

גיל ביילין: אני רוצה לומר בקצרה שני דברים.

גיל ביילין: קודם כל מה שאני רואה בתקופה האחרונה גם מהרשות לבטיחות בדרכים וגם מהמשטרה, אני רואה שקורה דברים מאוד מאוד טובים.

גיל ביילין: אני נורא שמח לשבת פה ולהגיד את זה לכי לפני שנתיים ושנה וחצי שישבתי פה אמרתי דברים אחרים ודברים הפוכים לגמרי.

יעקב אדלר: אני מסכים איתך.

גיל ביילין: שני דברים ספציפיים שאני רוצה להתייחס לדברים שנאמרו: אחד- האופניים החשמליים הם טוסטוס לכל דבר.

גיל ביילין: למה יש יותר הרוגים בשנה האחרונה?

גיל ביילין: אנחנו בעצם הורדנו את רוכבי האופניים החשמליים לכביש אז במקום שהם ידרסו, הם נדרסים.

יעקב אדלר: שאלתי איזה ממצא ברור, נכון?

רחלי טבת ויזל: לגבי האם האכיפה של הורדה מהמדרכה של רוכבי האופניים, האם היא גרמה ליותר הרוגים בקרב רוכבי האופניים.

גיל ביילין: בקרב רוכבי האופניים לפי המגמה אנחנו בשנה פחות טובה וזה הגיוני, בגלל שהם פשוט בכביש.

גיל ביילין: הם בכביש אבל בלי הדרכה.

רחלי טבת ויזל: - - - אבל היו - - -

יעקב אדלר: אבל היו הרבה תאונות שקרו על המדרכה.

רחלי טבת ויזל: למשל בשנה שעברה היו לנו הרוגים על המדרכה.

רחלי טבת ויזל: היה לנו הרוג על המדרכה מאופניים חשמליים.

גיל ביילין: נכון.

גיל ביילין: ולכן על המדרכה יש בעיה אחת, על הכביש יש בעיה אחרת.

יעקב אדלר: משפט אחרון.

גיל ביילין: אופניים חשמליים חייבים להיות כמו טוסטוס.

גיל ביילין: הם צריכים להיות עם רישוי, עם ביטוח לכל כלי ועם רישיון לכל רוכב.

גיל ביילין: ואז על הכביש זה ייראה אחרת.

יעקב אדלר: דיברנו על זה.

יעקב אדלר: תודה רבה וברכות על הפרס מיו"ר הכנסת.

יעקב אדלר: אחרון חביב ד"ר יעקב אדלר שמלווה אותנו כל הזמן, אני מודה לך.

יעקב אדלר: תודה רבה.

יעקב אדלר: אנשים באדום מדריכים גם ילדים בגילאים הצעירים ביותר בבתי הספר, תכנית "משפחה מתחשבת" וכוללים גם את ההורים וגם את הסבים והסבתות בהדרכה הזאת, כי ילדים נוהגים כפי שההורים נוהגים ולכן צריך לשלב אותם בכל הדרכה.

יעקב אדלר: דבר שני, שבילים לאופניים.

יעקב אדלר: בחוץ לארץ מה עשו בערים הצפופות במרכז אירופה?

יעקב אדלר: לקחו חלק מהכביש למכוניות הפרטיות והרחיבו את שבילי האופניים.

יעקב אדלר: אז עשו כבישים חד סטריים.

יעקב אדלר: אנחנו צריכים לקבוע שהעדיפות היא לבטיחות ולא לריבוי רכבים פרטיים בערים.

יעקב אדלר: אם יהיה פחות מקום לרכבים פרטיים, אנשים ייסעו בתחבורה ציבורית ועל אופניים חשמליים על השבילים.

יעקב אדלר: זו בהחלט החלטה שצריכה להתקבל ברמות הכי גבוהות.

יעקב אדלר: דבר שלישי, קרה לפני כמה חודשים מקרה שאדם נהג ברכב ללא רישיון.

יעקב אדלר: מעולם לא הוציא רישיון.

יעקב אדלר: זה היה בדרום.

יעקב אדלר: הייתה לו פי חמש רמת אלכוהול בדם.

יעקב אדלר: הוא נעצר, המשטרה רצתה להגיש נגדו תלונה ולא יכלה, מכיוון שאי אפשר לשפוט אדם עם רמת אלכוהול גבוהה כשהוא לא נהג לפי ההגדרה המשפטית.

יעקב אדלר: הוא לא נהג כי אין לו רישיון נהיגה.

יעקב אדלר: אז הנושא הזה נזרק והוא לא הועמד לדין.

יעקב אדלר: לכן לדעתנו כל אדם שנוהג ללא רישיון נהיגה, חייב להיכלל בקבוצה של העבריינים המועדפים.

יעקב אדלר: זה הכל.

יעקב אדלר: תודה רבה.

יעקב אדלר: אני רוצה לסכם את הדיון.

יעקב אדלר: קודם כל אני חושב שהייתה ישיבה טובה, כרגיל.

יעקב אדלר: אני מבקש מהרשות הלאומית לבטיחות בדרכים, הרלב"ד, להוציא למר דולברג בשלטון המקומי מידע, לבקש מידע ונתונים לגבי הרשויות שאין להן מהנדס תנועה בוועדת התימרור כפי שדיברנו.

רחלי טבת ויזל: הוא יקבל את כל הסיכום של כל הבקרות, יש שם מהנדס וגם - - -.

רחלי טבת ויזל: העתק יעבור אליך.

יעקב אדלר: משרד התחבורה, כיצד ניתן להקל על ההוראות והתקנים לרשויות בסלילת נתיבים ומסלולים לאופניים, כולל הרעיונות שנאמרו כאן.

יעקב אדלר: אני חושב שאם המשרד יקים צוות מקצועי לחשיבה שזאת המטרה שלנו, איך אנחנו מגיעים למצב שיש יותר שבילי אופניים במקומות שבהם יש ראשי רשויות שרוצים את זה, אך יש להם ירושה מלפני 80 שנה, עיר ותיקה.

יעקב אדלר: המרכז לשלטון מקומי, לפעול להכנסת עוד רשויות לפיקוח ולראות את האכיפה של העבירות הללו.

יעקב אדלר: משטרת ישראל, בדברים שדיברנו, כמה אתגרים שאתגרנו אתכם, גם המשך ה- - - ויותר ניראות בצמתים והדברים האלה, אבל לא על חשבון הבין עירוני.

יעקב אדלר: זה ממש לא תהיה חוכמה אם אנחנו פתאום נראה שהכוחות עברו לפה ואז הסטטיסטיקות הולכות לשם.

יעקב אדלר: צריך לחשוב על דברים חכמים יותר, פיזור, אם בבין עירוני את צריכה לפחות שניים או שלושה שוטרים כדי לאכוף דברים, בעירוני מספיק שוטר אחד שעומד שעה במקום, יכול לתת פתרונות גדולים במקומות שהם בעייתיים מאוד, והנושאים הנוספים שדיברנו, תוספת כוח לפקחים או דברים מהסוג הזה, שייבחנו.

יעקב אדלר: רחלי טבת, מנכ"לית הרלב"ד, להמשיך הלאה את התיכלול ואת הדברים שדיברנו עליהם.

יעקב אדלר: אני אבקש ממנהלת הוועדה שנשלח מכתבים שיצאו, לפי הסיכומים ולא רק הסיכום שאמרתי עכשיו כי יהיו עוד דברים, על מטלות שדיברנו לכל אחד, תזכורת בדברים שלו.

יעקב אדלר: יכול להיות שנעשה טופס כזה.

אפרת דוד: אדוני היושב ראש, רק להתייחס בסיכום בבקשה לצומת, רק אם תוכל.

יעקב אדלר: סליחה, אמרתי קודם שזו לא תכנית כבקשתך ואני גם לא אעשה לך עכשיו את הפריימריז למועצה.

יעקב אדלר: אנחנו רוצים להציל חיי אדם, ישבה פה ממשרד התחבורה וקיבלת את התשובות ואני מקווה שהדברים יהיו.

יעקב אדלר: אני מודה לכולם על הדיון הענייני והטוב, גם לך חברת המועצה, אני מאחל לך בהצלחה בבחירות.

אפרת דוד: תודה.